Isälinja — anttialfthan\n8.11.2015 15:44 Antti Alfthan\nNyt isänpäivän merkeissä - ja sattuneesta syystä - kokoan tähän tarinaa esi-isistäni, sukututkimusten tuloksia siis, ja myös nykyaikaisesta DNA-tutkimuksesta isälinjaa selvitellessä.\nIsäni siis. Kaarlo August, kuoli kun olin 19-vuotias. Hänen muistokseen soittelen silloin tällöin Hakkapeliittain marssia - tuon rakuunan muistoksi.\nIsoisäni Benjamin Alfthan oli maatalousalan opettaja, osuustoimintamies, sittemmin keskusosuusliike Hankkijan toimitusjohtaja. Kuoli melko nuorena. Laatokan rannoilla hänet tunnettiin aikoinaan Sakkolan porsaista, mitä kutsuttiin myös "Alfthanin jälkeläisiksi". Oli hankkinut jonkin siitospossun, olisikohan Tanskasta, Vernitsan valtiontilalle mitä hän nuorena miehenä isännöi.\nJohannes Alfthan (1830-93) oli sanomalehden kustantaja ja kirjakauppias Viipurissa. Hänen vaimonsa kuoli samana vuonna kun Benjamin syntyi - ja samaan aikaan perheen suuri maatila, Vahvaniemen kartano, meni konkurssiin. Johannes oli aivan varaton, muutti Tukholmaan kahden vanhimman pojan kanssa ja kirjoitteli siellä romattisia tarinoita hengenpitimikseen. Kuoli viinaan. Nuoremmat lapset joutuivat kasvateiksi sukulaisille ja tuttaville.\nAnton Alfthan (1792-1854), Viipurissa oli titteliltään kuvernementinsihteeri, varsinaisilta töiltään tukkukauppias, laivanvarustaja ja tehtailija. Laivat olivat enimmäkseen rannikkopurjehtijoita, mutta oli myös pitkänmatkan parkki, "Sju bröder". Antonin poikia oli tosin yhteensä enemmän kuin seitsemän, mutta seitsemän oli kai tilanne kun kyseinen alus laskettiin vesille. Tehtailua oli olutpanimo ja ennen kaikkea saippua- ja kynttilätehdas Havin kaupunginosaan, mistä nykyäänkin saavat nimensä Havin kynttilät.\nAbraham Johan Alfthan (s. 1733) oli Viipurin porvari. Hänellä oli sitten poikia joista osa viljeli kartanoittensa maita tai teki samalla muuta bisnestä, yksi lähti tsaarin upseeriksi suureen Venäjänmaahan.\nAbraham Johan Alftan (s. 1685) oli karoliiniarmeijan sotilas, Hämeen ja Uudenmaan läänin ratsurykmentin majoitusmestari Poltavan taistelun aikaan 1709, ja hän viettikin seuraavat 12 vuotta Siperiassa, sotavankina. Palattuaan Suomeen hän avioitui ja toimi useiden kruunun ratsutilojen pehtoorina, kulkeutuen samalla Länsi-Suomesta itään, päätyen lopuksi silloiselle Venäjän puolelle, Luumäelle, missä hän toimi sahalaitoksen pehtoorina.\nAbraham Alftanus (1630-97) oli Hattulan rovasti, sitä ennen kappalaisena Taivassalossa ja ratsuväen saarnaajana. Hän oli kaksi kertaa naimisissa, ja hänestä juontuvat tämän suvun kaksi päähaaraa: Länsi-Suomen ja Viipurin seudun suku.\nEricus Erici Alftanus (k. 1639) muutti ilmeisesti nuorena opiskelemaan Turkuun, missä setänsä oli linnankirjurina. Ollessaan Helsingin koulumestari, vuoden 1614 tietämissä, Ericus meni naimisiin ja sai sittemmin paljon lapsia. Myöhemmin hän oli Turun katedraalikoulussa itse teologian lehtorina, ei enää opiskelemassa, ja vuodesta 1622 lähtien hän oli Taivassalon kirkkoherra ja myöhemmin rovasti. Jälkeläisiä hänellä on paljon Suomessa, pappis- ja virkamiessukujen kautta vähän joka suunnalle levinneinä.\nErik Hansson tunnetaan sukukronikasta, mutta hänen liittämisensä aikalaislähteisiin on osoittautunut haasteelliseksi. Oman tulkintani mukaan kyseessä on Erik-kuninkaan henkivartija joka osallistui seitsenvuotiseen sotaan Norjan rintamalla vuodesta 1563 lähtien ja asettui sittemmin Alftan pitäjään eteläisessä Helsinglannissa. Hän joutui Juhana-kuninkaan epäsuosioon, mutta tavataan myöhemmin sotilasvirkamiehenä mm. Kaarle-herttuan valtataistelun aikaan.\nHans Eriksson on vanhin sukukronikan tuntema esi-isä tälle suvulleni. Kronikan kertomuksen mukaisena häntä ei löydy, mutta löytyy samanniminen lääninvouti joka ilmeisesti toimi välillä myös Tukholman linnassa Erik-kuninkaan kansliassa. Minulla on vainutuntuma mikä johdattaisi jäljet Taalainmaalle, Falunin lähelle.\nSiis vainutuntuma. Nyt olen sitten tutkituttanut omaa geeniperimääni, Y-kromosomin DNA:n erityispiirteitä vertailtuna "muihin miehiin" - hyvin suureen joukkoon itse asiassa joka puolelta maailmaa. Kuulun niin kutsuttuun Ra1-haploryhmään, sen mutaatiosarjaan >Z284>S4458>S5301>S6842>YP670>S7759* - ja tästä eteenpäin jatko onkin juuri työn alla. Pitäisi löytyä päätemutaatio. Lähimmät sukulaiseni, sellaiset joilla on kanssani yhteinen esi-isä suorassa isälinjassa, ovat joka tapauksessa Ruotsissa kaikki. On Alftan lähiseudulta, on Taalainmaalta, aivan Falunistakin, ja on etelämpää, jopa Skoonesta. Ei kovin monta, noin kymmenen, joilla on yhteinen isä jossakin 1300-1400-luvulla, suunnilleen. Tätä isukkia voi olla vaikea löytää, puhumattakaan aikaisemmista sukupolvista Norjan puolella ja vielä aikaisemmista kulkemassa nykyisen Puolan kautta Skandinaviaan. Ja vielä aikaisemmista. Vuosituhansien takaa. Kaikki isät.\nFarzad Moghaddam pour 8.11.2015 18:26\nTerve Antti pitkästä aikaa,\nMinkä ikäisenä yleensä miehen/isän ikäkriisi alkaa?\nLukisitko jutyuni täällä, mitä eilen olen laittanut.\nAri Alsio 9.11.2015 00:16\nVoi hyvä isä miten monta isää.\nMirjami Parant 10.11.2015 18:35\nIsät ovatkin mielenkiintoisia, sillä kaikkihan me uskomme olevamme vain isiemme jälkeläisiä.\nKyllä, isäni suku on tutkittu, äitini ei. Isäni kertoi minulle, että, äidin sukua ei pystytä tukimaan, kun tietoja ei ole.\nTutkimusmatkallani (Suomen kansallismuseo, Mikkelin läänin maakunta-arkisto, etc.), äitini menneisyyteen, olen löytänyt väyliä, joista ilmeisimmin meille lapsille ei haluttu/kyetty puhumaan.\nÄitini fyysiset geenit ovat kuitenkin olleet selkeästi vaikuttavimpina perheemme lapsissa. Älylliset geenit sen sijaan, ainakin tässä tutkinnan vaiheessa, näyttäisivät periytyneen isämme suvulta.\nMeistä osa on yksinkertaisia ja osa älykköjä. Onnekseni tai onnettomuudekseni, kuulun jälkimmäisiin.\nAntti Alfthan 10.11.2015 22:26\nÄitini isän puolen suku tulee länsirajan takaa, Kalixista, mutta Tornionlaakso ja Rovaniemi ovat myös vahvasti kuvassa mukana. Halusin kuitenkin selvittää miten pitkälle pääsisin suoraa äitilinjaa, ja onnistuihan se: Kemijärveltä peruuttaen Tervolaan, sieltä lopuksi Kemin puolelle ja 1600-luvun loppuun. Beata Andersdr. Pilli. Geenisukulaisia tähän äitilinjaan liittyen löytyy mm. Etelä-Pohjanmaalta ja Hämeenkyröstä, eli kovasti on länsisuomalaista. Löytyi myös yksi 6. serkku, Pohjois-Norjasta.\nIsyyshän pyrkii olemaan sellainen juttu, että aivan varmaa ei loppujen lopuksikaan ole. Nyt tuo yhteys Ruotsin puolelle tuli varmistettua sukukronikan mukaiseksi, joten ilmeisesti mutkia ei ole tällä kertaa matkassa. Vielä pitäisi saada ristiin varmennus, eli tutkimus myös siitä toisesta Alftan-haarasta, suorana mieslinjana sekin.\nEricus Ericin vaimon suora tytärlinja nykyaikaan on selvitetty ja testattu sekin, mutta tuloksia ei ole vielä saatavilla.\nAntti Alfthan 12.11.2015 22:39\nNyt tuli kasa tuloksia, mutta tuossa akuutissa asiassa ei vielä. Muutamaa mahdollista puuttuu.\nSelvisi kuitenkin että tuolla vanhoissa esi-isissä on positiivinen uros ryhmässä A0-T, mikä on iältään jonkin verran yli 200 000 vuotta vanha, yhteinen esi-isä tuolla 150 000 - 140 000 vuoden paikkeilla.\nLöytyi myös ryhmä A1, mikä on jo nuorempi: syntynyt noin 140 000 vuotta sitten, yhteinen esi-isä noin 130 000 vuotta sitten, noin suunnilleen, kun pyöristellään.\nIsukki on mitä todennäköisimmin kopsinut kivestä teräaseita jossakin päin Afrikkaa ja metsästänyt kavereitten kanssa, savannilla luultavasti. Ja on ollut naisten suosiossa.


Hei! Täällä ois kaksi mustaa mimmiä. Me kaivattais jo uutta himaa. Me ollaan tutustuttu täällä Kattilassa keväällä 2017 ja oltu siitä lähtien kämppiksiä. Syntymävuodet on jotain 2015 ja 2016. Astrid oli alkuun aika pukari ja saikin lisänimen bodyguard, mut se on nykyään jo ihan iisi friidu. Jos herkkuja on tarjolla, ...\nhelmikuu 10, 2019 / 2019, Blogi, vailla kotia\nVuoden aikana 200 kissa sai uuden kodin. Sen lisäksi 14 karkulaista palautui omiin koteihin. Mutta jos aloitetaan vuoden alusta, niin meillähän oli tupa täynnä syksyn 2017 kissavyöryn seurauksena. Eli noin 120 kissaa. Vuosi lähti sitten ripeästi käyntiin kun tammikuussa keskimäärin joka päivä pääsi joku kissa uuteen kotiin. Sitten kotiutumisvauhti tasaantui, ...\ntammikuu 6, 2019 / 2018, Blogi, Kattilan elämää\nMummo alias Camel-Mummo saapui Kattilalle kesällä 2017. Se tuli ison pihakissalauman mukana. Samalla loukutettiin 35 muuta kissaa. Mummon ikää ei tiedetä, mutta vanha se jo oli. Mummo oli viettänyt pääosan elämästään ulkona ja oli ties kuinka monen pennun isoäiti. Mummo oli ollut oman onnensa nojassa ja talteen otettaessa sillä oli ...\njoulukuu 30, 2018 / 2018, Blogi, Kattilan elämää, RIP\nMonesti meiltä kysytään saavatko mustat kissat koteja. Vastaus on: Kyllä saavat. Kyse on enemmän kesyysasteesta kuin väristä. Mutta jostain syystä meille on kuitenkin kertynyt myös pieni mustien kotipanttereiden lauma. On aika esitellä heidät näin blogissa (kuvat toimivat linkkeinä). Ehkä joku heistä tämän seurauksena pääsee ihan oikeaan kotiin. Mustaksi kissaksi määritellään ...\nmarraskuu 19, 2018 / 2018, Blogi, vailla kotia\nKissakoti Kattila on kissojen turvakoti ja olemme tottuneet siihen, että varoja on aina niukasti. Olemme tehneet ahkerasti varainhankintaa, mutta nyt tarvitsemme kissojen ystävien apua eläinlääkärikulujen hoitamiseen. Monenlaista kuluerää Ja nämä syntyivät Kattilalle 2 pv emon saapumisen jälkeen Syksy on tuonut tullessaan jo kolme kissapopulaatiota. Ennen kotiin lähtöä kissat on rokotettava, ...\nlokakuu 28, 2018 / 2018, apua tarvitaan, Blogi\nMeillä on hyvin kiireiset viikot käynnissä. Asiakaspalvelumme saattaa sen vuoksi takkuilla. Olemme siitä kovin pahoillamme. Kissat ovat kuitenkin meidän ensisijaisia asiakkaita, joten ruuhkatilanteessa ihmisten asiakaspalvelu paikan päällä pakosti hidastuu. Tällä hetkellä eristysosasto teettää erityisesti lisätyötä. Tämän syksyisiä pentuja yritetään saada luovutuskuntoon ja uusia kissoja tulee sisään aina kun yksikin häkki ...\nsyyskuu 25, 2018 / 2018, Blogi, Kattilan elämää\nTalvi yllättää autoilijat. Me emme ylläty jokavuotisesta kodittomien kissojen invaasiosta. Paitsi, että tänä vuonna se alkoi tavallista myöhemmin, vasta elokuussa. Meillä on nyt useampi ulkona syntynyt pentue hoivattavana. Tästä alkoi kesytysviikot. Yksikään pentu ei synny automaatisesti kesynä. Ne täytyy aina tutustuttaa ja totuttaa ihmiseen. Ja mitä nuorempana sitä parempi. Kesyyntymisessä ...\nelokuu 26, 2018 / 2018, Blogi, kesytys, vailla kotia\nOnneksi olkoon uudesta kissaystävästä! Kiva juttu, kun tarjosit ujolle kissalle kodin! Nestori Vilpertti Nepulainen tammikuussa 2018. Nykyään tämä kekkula ei paljoa arastele, kuva: V. Lahti-Olsen Arka kissa voi olla haaste ja joskus jopa tilanne voi tuntua toivottomalta, kun toinen kyyhöttää kaapin takana tai kiipeilypuun mökissä piilossa useita viikkoja. Joskus uusi ...\nelokuu 17, 2018 / 2018, Blogi, kesytys, Kissatietoa\nViime viikonloppuna osallistuimme perinteiseen tapaan Elomessuille. Iso telttakatos oli jälleen koottu, kannatustuotteet laitettu myyntipöytään ja vapaaehtoiset kertomassa Kattilan tuiki tärkeästä toiminnasta. Erityisesti ihmisiä pysäytti ja tuntui vetävän puoleensa teltan ulkosivulla olleet kuvat, kera kysymyksen ”Miten minusta tuli koditon kissa?”. Meillä kävi sankoin joukoin vieraita ja arpapöytää pitikin täydentää tiuhaan tahtiin ...\nelokuu 14, 2018 / 2018, Blogi, Kiitos\nTämä american curl -kollipoika tuli kissakavereidensa kanssa Kattilalle vuosia sitten perin erikoisella sopimuksella. Sittemmin Neksu päätyi Kattilan vakioasukkaaksi, eikä sitä voitu alkuperäissopimuksen takia luovuttaa eteenpäin (tällaisia sopimuksia emme enää tee). Neksun kissakaverit ovat yksi kerrallaan menehtyneet jo aiemmin. Neksu puolestaan pääsi rotukissaksi hyvään ikään. Elinvuosia tuli 12. Mutta toki emme ...\nelokuu 4, 2018 / 2018, Blogi, RIP


Osta Galaxy J3 (2016) panssarilasit ja suojakuoret netistä. Ilmainen toimitus! | Tokoitech\nPolttaako taskussa tuliterä Samsung Galaxy J3 (2016)-puhelin, vai onko laitteella jo vähän ikääkin? Laitteen suojaus on edullinen ja myös paras vakuutus onnettomuuksia vastaan.\nSamsung Galaxy J3 (2016) puhelimen kuoret ja näytönsuojat pidentävät laitteesi käyttöikää\nSamsung Galaxy J3 (2016) puhelimen kuoret ja näytönsuojat varmistavat, että luurisi kestää arjen vauhdin ja kolhut naarmuitta. Panosta hyvään suojaan ja lisää laitteesi käyttöikää. Panssarilasi antaa lujan suojan iskuja vastaan. Suojakuoret sekä -kotelot taas antavat laitteellesi suojan myös takaa. Etsitkö monipuolista lompakkokoteloa, vai kevyttä panssarilasin ja taustakuoren yhdistelmää? Tsekkaa Samsung Galaxy J3 (2016)-suojamme ja löydä juuri makusi ja käyttötarpeidesi mukainen laadukas suoja puhelimellesi.\nPuhelimen kuoret ja näytönsuojat pidentävät Samsung Galaxy J3 (2016)-puhelimesi käyttöikää ja parhaan valikoiman tarjotaksemme myymmekin ristiin konserniimme kuuluvien Suojakalvotukku ja Tokoitech -verkkokauppojen tuotteita. Kummassakin on myynnissä niin Tokoitechin varaosavalikoimaa kuin myös laajat ja laadukkaat kuoret ja näytönsuojat kotimaisen Suojis-brändin panssarilaseista alkuperäisiin puhelinvalmistajien omiin kuoriin.\nMinkälaista suojaa etsit tällä kertaa? Samsung Galaxy J3 (2016) kuoret ja näytönsuojat tulevat monessa eri värissä, materiaalissa ja mallissa. Suojakuoret ovat tarvike, johon kannattaa panostaa. Kaikilla on oma makunsa ja pyrimmekin parhaamme mukaan tuomaan verkkokauppaamme laajan valikoiman suojakoteloita. Myynnin kärjessä pysyy lompakkokotelo, jonka yksiin kansiin saa tärkeimmät kortit luurin lisäksi. Myös Flip Cover suojaa puhelinta joka suunnasta. Saat meiltä myös alkuperäiset Otterbox ja Nillkin kuoret ja näytönsuojat, jotka tarjoavat laatua ja tyyliä samassa paketissa. Samsung Galaxy J3 (2016)-puhelimen voi toki myös suojata spesifimpiin tarkoituksiin, kuten vedenkestävällä kännykkäpussilla tai lenkkipoluille sopivalla käsivarsikotelolla. Vyölaukku puhelimelle on käytännöllisen kaverin valinta.


Hauen täsmäpilkintä | Kalastus.com\nVideolla näytettiin hauen täsmäpilkintää. Joka ukko kaloja noilla apuvälineillä saa, mitä järkeä koko hommassa on jos se noin helpoksi tehdään?\nAnonymous\t15.4.2021 22:34\nEi toi live-pilkintä ole\nEi toi live-pilkintä ole peruspilkkimistä ollenkaan. Ei sitä voi oikein edes yksin tehdä. Tarvitaan vähintään kaksi, mieluummin kolme. Yksi pyörittää livekaikua ja osoittaa kalan, toinen kairaa reiän ja tipauttaa kumilötkön hauen/kuhan naaman eteen. Enemmän tulee metsästys tuosta mieleen kuin kalastus.\nAnonymous\t15.4.2021 23:08\nEi täsmäpilkinnän tarvitse\nEi täsmäpilkinnän tarvitse olla peruspilkintää. Sehän on nimensä mukaisesti tietyn kalan pyydystämistä.\nJos on mahdollisuus kurkistaa jään alle, miksi ei sitä tekisi. Miksi ihmeessä alkaisi liottamaan pilkkiä sellaisessa paikassa, missä vaan ei kerta kaikkiaan ole kaloja. Tai ehkä kala on juuri tulossa ottamaan pilkkisi, kun päätät alkaa voileivän syöntiin ja nostat pilkin jäälle. Täsmämies ryhtyy kahvitauolle, kun kalaa ei näy ruudussa.\nJos haluaa peruspilkkiä keskellä järven selkää, mikäs siinä. On vaan aika lottovoitto osua ison kalan viereen. Siinä ei auta luonnontuntemus tai muut poppamiestaidot, kun on kyse todennäköisyyksistä.\nPeruspilkkiä voi rantamatalissa ahventa tai muuta pikkukalaa. Kivaahan sekin on, mutta ison kalan perään tavalla jota videossa esitellään, en lähtisi ilman livevempaimia.\nAnonymous\t15.4.2021 23:20\nEnemmän on järkeä kuin\nEnemmän on järkeä kuin syöttikalaonginnassa. Tässä hommassa pitää sentään etsiä kaloja ja pilkkiä käsipilkillä, eikä jännittää sitä, että ottaako hauki syöttikoukun suuhunsa.\nMiksi uisteluveneet vetää 10 vaappua? Mitä järkeä siinä on, jos kalastus tehdään niin helpoksi?\nTäsmämies nyt ei ole\nTäsmämies nyt ei ole livekaikua pilkillä edes käyttänyt. Silloin kun kaiussa ei näy kaloja .. ei tod aleta kahvinkeittoon vaan mennään munaravia seuraavalle oletetulle spotille. Siihenhän toi homma perustuu että etsitään ne kalat, ei siihen että odotellaan kahvikuksa kännyssä että kala tulee täsmämiehen luo.\nAnonymous\t16.4.2021 09:44\nMoottorikelkalla jäälle, akkukairalla reikä ja kaiku käyttöön. Pilkki järveen ja kala ylös. Jos kala ei miellytä, release kunnes sattuu sopiva. Kelkalla pois. Erähenkistä touhua!\nAnonymous\t16.4.2021 18:25\nNo ei kaikuluotaimen\nNo ei kaikuluotaimen käyttämisessä mitään väärin ole, se mikä on väärin että live-luotaimella kalastetaan kaikki isot petokalat pois vesistöistä. Vääristää kalakannat ja haittaa poikastuotantoa.\nAnonymous\t16.4.2021 19:07\nNo viiden vuoden päästä\nNo viiden vuoden päästä nähdään, mikä vahinko live varustelusta seuraa. Veikkaan entistä huonompaa kalastusta\nAnonymous\t16.4.2021 20:07\nJos ei vapavälinein kalaa saa\nJos ei vapavälinein kalaa saa niin antasivat olla... Enemmän pyydykset ja jäärät kalakantaa verottaa, kaikki papitetaan niin saa supikin syötävää. Liven käyttäjät kuitenkin taitaa useimmiten vapauttaa saaliin, ei se jäärä. Otetaan pienet siistit siivut, kallo naulataan koivuun voiton merkiks ja pelotteeks naapureille ja loput mettän reunaan elukoitten ruuaks. Parempi sille kalalle ja kala kannalle on liven käyttäjän kanssa oppia että kannattaa varoa mitä syö verrattuna jäärän uistimeen... Mutta ei niitä kaloja tartteis niistä avannoista kuitenkaan repiä, ellei ole tuuralla kunnon kokosiks tehtyjä, kairalla voi sen pienen vapautus reiän tehä parin metrin päähän jos ei ole ruokakokonen, isomman hakeminen on jo vastuutonta pilkillä...\nAnonymous\t16.4.2021 20:53\nEn tiedä ketään joka vasiten\nEn tiedä ketään joka vasiten haukea onkisi, varsinkaan isoja.\nVälillä niitä vaan iskee huippuvaappuun ja hengellään silloin maksaa vaapun rikkomisen, toki pikkusiivu kylestä saattaa pannulle eksyä mutta koirille aina keitettynä maistuu luukkonen.\nAnonymous\t16.4.2021 21:10\nJos katsoo tupevideoita, niin\nJos katsoo tupevideoita, niin syvästä vedetään ja vapautellaan. Silmät pullistelee kuhalla, ottais ruuaksi ja lopettaisi kalastuksen.\nAnonymous\t16.4.2021 22:04\nOlipa kerrankin hyvä kirjoitus.\nAnonymous\t16.4.2021 22:26\nElektroniikalla kalastavien osalta en olisi huolissani. Monet ovat alkaneet pitää 8-9 metriä maksimisyvyytenä, josta pyytävät kalaa. Tästä on vielä turvallista kalalle nostaa kala pintaan ilman mitään vaurioita.\nErona oldschool kuhanjigaajiin on se, että moderni kalastaja on valmis korjaamaan toimintaansa, jos se todella tapaa isot kalat. Tavoitehan on tulevaisuudessakin saada suurkaloja, joten ihminen järjestelee asiat siten, että se tavoite tapahtuu eli isot säilyy.\nKoska isoja halutaan saada, siitä hyötyy niin kalat kuin muutkin kalastajat. Isot säilyy kalakannassa ja kalaveritkin saavat niitä.\nNe isot ovat yksittäiskappaleita päivien aikana. Oldschool jigaaja tai venepilkkijä voi nostella kymmeniä kuhia päivän aikana 12-15 metristä. Suurin osa niistä on alamittaisia ja ne heitetään veteen takaisin, kuten pitää, mutta hengissä ne eivät säily. Tämä on saanut isoa tuhoa aikaan jo monta vuotta esimerkiksi Saaristomerellä. Toiminnan tuloksena ihmetellään, mihin kalat hävisi.\nJos tavoitteena on isot kalat ja paine kohdistuu valikoiden niihin, toiminta ei uhkaa kalakantaa, vaikka sieltä joku kala putoaisikin pois. Isot ovat jo monta vuotta kuteneet ja täyttäneet tehtävänsä.\nKeskikokoiset yksilöt ovat tärkeimpiä ja jos niitä pyydetään liikaa, romahtaa koko kalakanta.\nKysymyshän ei tässä näytä mitenkään olevan elektroniikan käyttäminen kalastuksessa, vaan kalojen vapauttamisen vastustaminen.\nAnonymous\t16.4.2021 22:55\n"Kysymyshän ei tässä näytä\n"Kysymyshän ei tässä näytä mitenkään olevan elektroniikan käyttäminen kalastuksessa, vaan kalojen vapauttamisen vastustaminen."\nMitä pahaa on kalojen vapauttamisen vastustamisessa?\nAnonymous\t16.4.2021 22:56\nKukaan ei tarkotuksella kalasta haukea? Sano se niille tuhansille haukimiehille jotka ei paljon muuta kalastakaan...\nAnonymous\t16.4.2021 23:14\nKalojen vapauttamisen vastustamisessa ei ole mitään pahaa. Aiheessa keskustellaan elektroniikan käyttämisesta pilkkimisessä eikä siitä, onko vapauttelu ok.\nJos tästä aiheesta sanotaan muutama lause, vapauttelun vastustajat iskevät eri kalastusmuotoja käsitteleviin aiheisiin samaan tapaan kuin vegaani kertoo vegaaniudestaan. Hassua.\nKuten yllä nähtyä, argumentit ovat mallia ”tämä on huuhaata” tai ”sinä rääkkäät”. Niillä on mahdoton miekkailla hyvin asioita perustelevia uudenkoulukunnan kalastusharrastajia vastaan. Peli on hävitty ennen kuin se edes pääsi alkamaankaan.\nOlisi joskus mielenkiintoista lukea ajatuksella kirjoitettua pohdintaa vapauttelun vastustamisesta, mutta sellaista ei taida olla olemassa. Avaa aiheesta uusi keskustelu ja näe vaivaa, niin joku voi kuunnella.\nAnonymous\t17.4.2021 00:43\nJuuri tästä syystä tarvitaan välimitta, ei pelkkä alamitta. Myös ylämittaiset kalat pitää vapauttaa. Vaikka 60+ senttinen kuha tai 75+ hauki. Pilkkimisessä live vehkeet pitää kieltää kokonaan koska järkevä vapauttaminen ylämittaisille ei ole mahdollista. Samoin voitaisiin määrätä syvyys jossa ko vehkeitä on ylipäätään ok käyttää. Jostain 15m syvyydestä nostettu kala kuolee jokatapauksessa painevaihtelun takia. Sama sääntö sitten takiloihin yms. Verkot lisenssille ja vain ammattipenoille.\nAnonymous\t17.4.2021 10:26\nMinkätakia nuo ukkelit tuossa\nMinkätakia nuo ukkelit tuossa videossa yleensäkin menevät pilkille kun saavat ison kalan ja sitten laittavat sen takaisin veteen?\nAnonymous\t17.4.2021 11:04\nHe menevät sen vuoksi, että\nHe menevät sen vuoksi, että se on hauskaa. Monet matkustavat Lappiin, Norjaan ja esimerkiksi Lohimaahan Kuopioon tekemään samaa. Osa perholla, osa pilkillä ja jotkut jikillä. Ulkomailla kalastetaan mm marliinia samalla tavalla, koska kalastus on kivaa.\nAnonymous\t18.4.2021 18:52\nOnneksi tuo video ei enää\nOnneksi tuo video ei enää täällä ole ihan ykköspaikalla.\nMaxxim\t18.4.2021 20:22\nAnonymous\t18.4.2021 20:29\nJonkunlaista moraalista linjakkuutta tietysti toivoisi täällä esiintyvän ettei ihan kaikkea laitettaisi tuonne framille.\nMaxxim\t18.4.2021 22:38\nUusimmassa Suomu lehdessä oli\nUusimmassa Suomu lehdessä oli mielestäni aika tasapainonen kirjoitus vastuullisesta kalastamisesta. Pätee yhtä hyvin vanhan kansan pilkkijöihin kuin liveluotailijoihin.


Tuoli Milla, suora malli, pähkinäpetsi | AJ Tuotteet\nTuoli Milla, suora malli, pähkinäpetsi\nPinottava tuoli Istuinrunko on valmistettu muotoillusta laminaattipuusta, runko on terästä ja etureuna on pehmeästi pyöristetty.\nNykyaikainen, tyylikäs ja helppohoitoinen suoraselkäinen tuoli. Kevyt ja tyylikäs tuoli tuo ylellistä ilmettä ruokalaan tai kokoushuoneeseen. Selkänojan koristeelliset lovet toimivat myös kätevästi kädensijoina tuolia nostettaessa. Yksiosainen istuin-selkänoja tukee selkää luonnollisesti. Yksiosainen istuin on tehty muotoillusta puusta, johon voi valita joko luonnollisen tai lakatun pinnan. Värivaihtoehtoja on useita, joten tuoli on helppo yhdistää muihin kalusteisiin joko tuomaan harmonista ilmettä tai antamaan kontrastia. Kevyt mutta vankka kromipäällysteinen teräsputkirunko luo miellyttävän kontrastin istuimen kanssa. Tuolit on helppo pinota säilytystä tai lattian siivousta varten. Lisätarvikkeina on saatavana tuolin jalkoihin tarkoitettuja huopapehmusteita, jotka vaimentavat siirtämisestä aiheutuvaa ääntä ja liukuvat kevyesti lattiaa vasten.


Lukutoukan kulttuuriblogi: Henry Aho: Minivampyyrit ja sihisevien liskojen saattue sekä arvonta!\nAnonyymi 26. toukokuuta 2015 klo 16.56\nTarvitseeko olla uutuus? Teija Rekolan Eetu ja nokkelat neropatit (2014) on tosi hyvä lastenkirja! Myös kuvitus viehättää silmää.\nt: Maria Kuutti\nKia/ Luetaanko tämä? 26. toukokuuta 2015 klo 17.06\nNo johan pomppas, jospa tätä kautta sitten tuo kirja tulisi luettavakseni! :) Pistänpä peukut pystyyn ja osallistun arvontaan. Oletko lukenut Karoliina-kirjoja? Karoliina on hieman villi tyttönen, jolla on mitä parhain mielikuvitus. Jos et vielä ole, kannattaa tutustua! Kaksi ensimmäistä kirjaa on ilmestynyt yhteisniteenä Karoliina eskarissa.\nMai Laakso 26. toukokuuta 2015 klo 19.55\nOsallistun :) Veera Salmi, Puluboin ja Ponin kirja ja kirjalle löytyy myös jatkokirjoja.\nAnonyymi 26. toukokuuta 2015 klo 20.48\nTimo Parvelan Ella-kirjat. :)\nJenni 26. toukokuuta 2015 klo 21.39\nMeillä kaikki muumikirjat on ihan suosikkeja :)\nHeli 26. toukokuuta 2015 klo 23.59\nKummitusmatkat -seikkaile ja ratkaise. Vuodelta '91. Metsästettiin siskon kanssa tätä kirjaa pitkän aikaa ennen ku sisko sen huusi itselleen huuto.netistä. itse jouduin tyytymään englannin kieliseen versioon ebaystä :D\nPihi nainen 27. toukokuuta 2015 klo 8.36\nMeillä ykkönen tällä hetkellä ehdotottomasti Puluboi (Pöpelikkökirja etenee tälllä hetkellä vauhdilla). Me Rosvoloissa ollaan toisen osan pauloissa. Risto Räppääjät luettu etu- ja takaperin miljoona kertaa. Reuhurinne myös yksi 9-vuotiaan lemppari. Ja Harry Potterit vieneet perheemme mukanaan täysin myöskin... Koska nämä niin tuttuja sinulla, niin vinkkaan kaksi luontoaiheista lastenkirjaa, joista olemme kovasti tykänneet ja joita et ehkä ole vielä lukenut. Kirjavan Kissan luontoretki on hauska lorukirja luonnosta ja eläimistä ja Lapsen oma luontoretki toimii mukavan rauhallisena iltasatukirjana. Mukana kivassa arvonnassa. :)\nHemuli 27. toukokuuta 2015 klo 12.01\nMinä en taida nyt arvontaan osallistua :)\nMutta kiitos jälleen kerran kivasta arvostelusta. Minivampyyrit kiittävät ja kumartavat :)\nJanoschin Oi, ihana Panama on suosikkimme :)\nMia 27. toukokuuta 2015 klo 19.59\nMeillä tarvitaan jatkuvasti uusia lastenkirjavinkkejä, joten kiitos vinkistä. Ehdottomasti mukana arvonnassa.\nMeillä ehdoton suosikki on Me Rosvolat ja hyvänä kakkosena tulee Harry Potter. Suosittelisin kuitenkin Magdalena Hain Gigi ja Henry -sarjaa, joka on loistavaa luettavaa myös aikuiselle. Yhdeksänvuotias lukee tällä hetkellä ko. sarjan ekaa osaa, Kerjäläisprinsessaa.\nAnonyymi 27. toukokuuta 2015 klo 22.36\nHöpsö hönttisaurus -uutuus on tällä hetkellä meillä suosikkina.\nSiinä lapsikin pääsee kivasti osallistumaan.\nAnonyymi 28. toukokuuta 2015 klo 9.51\ntammen kultaiset ja -hopeiset kirjat on mukavia lapsista! ja kaikki nalle puh -kirjat on ollu suosikkeja!\nanna s. 31. toukokuuta 2015 klo 15.46\nmuumikirjat ovat kaikista parhaimpia! :)\nUnknown 31. toukokuuta 2015 klo 22.43\nKuulostaa huisilta :)\nLotta kirjat ovat edelleen suosikkini..pojat tykkäävät MAuri Kunnaksen kirjoista :)\nAnonyymi 31. toukokuuta 2015 klo 23.13\nUppo-nallesta tykkäsi jo äiti pienenä, nyt lapset.\nSiinatar 1. kesäkuuta 2015 klo 11.25\nMeidän suosikkeja on Ella- ja Risto Räppääjä-kirjat =).\nSiinatar 1. kesäkuuta 2015 klo 11.26


Sukkasadon kotilato: kamera kotiutui, siispä satoa poimimaan uudet 7 paria\nkamera kotiutui, siispä satoa poimimaan uudet 7 paria\nEnsinnä valmistuivat nämä Kuuran kosketus-sukat, painoa 80g ja lankana harmaa Nalle. Sukkapuikot 3mm, tiimalasikantapää ja sädekavennus.\nSitten otin käsiini nyssäkän Baby Ull-merkkistä vauvalankaa, 100% merinovillaa. En alkanut tikuttelemaan 2.5mm puikoilla vaan otin langan kaksinkertaisena ja 3mm puikoilla, suurimmat sukat tein 3.5mm puikoilla joista tulikin pehmoisimmat.\nSydämen ohje löytyy Alma-sukista. Varressa 40s, terässä 36. Tiimalasikantapää ja sädekavennus.\nVaaleanpunainen ja vihreä sukkapari, sydämen ohje Ullasta. Tiimalasikantapää, vihreissä nauhakavennus ja vaaleanpunaisissa sädekavennus. Varressa silmukoita 36, terässä 9+8+8+9.\nValkeat perussukat joiden varsiin ajattelin nirkkoreunaa. Reikärivi alkoi näyttää itsessään kauniilta, voihan olla että laitan siihen koristenauhan tms... Silmukoita kuten ylläolevissa vihr.+vaal.pun.\nPienimmät sukat, resorivarsi. Silmukoita 36, nauhakavennus kärjessä.\nNämä kahdesta eri vaaleanpunaisesta tehdyt sukat ovat suurimmat ja neulottu 3.5mm puikoilla. Varressa 36s ja terässä 9+8+8+9.\nYlläolevat lasten sukat lähtevät Lämmitä Pikkuvarpaat keräykseen, heti kunhan saan tehtyä pakettiin vielä yhdet sukat; Baby Ull-lankaa jäi vielä pikkiriikkisiin sukkiin. Sitten on lupaamani 7 paria valmiina, ja voipihan olla ettei se siihen vielä jää...\nJollen ole väärin laskenut, oma saldoni on nyt 15 paria sukkia Sukkasadon aikana. Taitaakin olla hyvä satovuosi tänä syksynä. =)\nLähettänyt tuijam klo 20.51\nTunnisteet: Lämmitä pikkuvarpaat, lämmitä pikkuvarpaat ja omaan käyttöön, TuijaM, valmiit\ntosi söpöt nuo missä on punaiset sydämet! :)\n12. lokakuuta 2007 klo 16.23


Viikkolehti yhteistyöhön Guardianin kanssa – Kansan Uutiset\nThe Guardianin toimitalo Lontoossa. Kuva on otettu viime elokuussa.\nViikkolehti yhteistyöhön Guardianin kanssa\nArto Huovinen 3.1.2014 11.00\nViikkolehti ryhtyy säännöllisesti julkaisemaan maineikkaan brittilehden The Guardianin aineistoa.\nKansan Uutiset Oy on tehnyt sopimuksen uutispalveluyhteistyöstä Guardian News & Media -kustantamon kanssa.\nKäytännössä tämä tarkoittaa sitä, että ensi viikosta lähtien julkaisemme jokaisessa Viikkolehdessä yhden jutun, jonka olemme valinneet ja suomentaneet The Guardian -lehden World News -osiosta.\nYhteistyö ei tarkoita minkäänlaista poliittista kannanottoa kummankaan osalta.\nKansan Uutisten päätoimittaja Jouko Joentausta toteaa, että uuden aluevaltauksen myötä Viikkolehti haluaa tarjota lukijoilleen suomenkielisen näköalan parhaan luokan brittiläiseen laatujournalismiin.\n– Maailman tapahtumien taustoittaminen on yksi lähtökohdistamme. Guardianin jutut monipuolistavat entisestään jo nytkin laadukkaan ulkomaan osastomme antia.\nMonesti palkittu lehti\nKansan Uutiset Oy:n toimitusjohtaja Pirjo Virtaintorppa sanoo, että Guardian tunnetaan yhteiskunnallisesti valveutuneena mediana, ihan niin kuin Kansan Uutisetkin.\n– Nyt alkava yhteistyö vahvistaa asemaamme ajan hermolla olevana, aktiivisena ja arvostettuna laatulehtenä, sanoo Virtaintorppa.\nGuardian ja sen toimittajat ovat saaneet lukuisia journalismipalkintoja.\nViimeksi Guardian on herättänyt suurta huomiota ryhdyttyään kesäkuusta lähtien julkaisemaan Edward Snowdenin paljastuksia verkkourkinnasta sekä Yhdysvaltain NSA- ja Britannian GCHQ-tiedustelupalvelusta.\nGuardian raportoi ensimmäisenä suurena kansainvälisenä lehtenä esimerkiksi niistä orjatyön kaltaisista olosuhteista, joissa jalkapallon vuoden 2022 maailmanmestaruuskisoja rakennetaan Qatarissa.\n– The Guardiania pidetään maailman johtavana vapaamielisenä äänenä ja The New York Timesin tavoin olemme hyvin vaikutusvaltaisia kulttuurin, kommenttien, analyysin ja taiteen aloilla, sanoo Guardian News & Median sisältömyynnin johtaja Mary Andrews.\n– Olemme myös kansainvälisesti tunnettuja siitä, että olemme ensimmäisinä julkaisseet juttuja haastavista uutisaiheista, jotka paljastavat yhteiskunnallisia ja poliittisia epäoikeudenmukaisuuksia, ja joihin muut uutisvälineet ovat toisinaan olleet haluttomia tarttumaan.\nTällaisista aiheista Andrews mainitsee esimerkkeinä WikiLeaksin sekä puhelinhakkerointiin liittyneen skandaalin.\nThe Guardian ilmestyy kuutena päivänä viikossa. Guardianin nettisivuja www.theguardian.com päivitetään jatkuvasti.\nBrittiläiseen tapaan sunnuntaina ilmestyy erillinen sisarlehti, joka Guardianilla on The Observer.\n– Odotamme innolla, että saavutamme Suomessa uutta lukijakuntaa teidän lehtenne kautta, sanoo Mary Andrews.\n– Suomi on jännittävä kansainvälinen toimija, jolla on dynaaminen ja kehittynyt mediasektori, ja olemme innoissamme tullessamme osaksi sitä.\nGuardian-lehden perustivat manchesterilaiset puuvillakauppiaat vuonna 1821. Se olikin vuoteen 1959 saakka nimeltään The Manchester Guardian. Vuonna 1964 lehti muutti Lontooseen.\nLehden omistajuus säätiöitiin vuonna 1936, mikä on taannut sille journalistisen itsenäisyyden.\nSunnuntailehti The Observer on vielä vanhempi. Aloittaessaan vuonna 1791 se oli maailman ensimmäinen sunnuntailehti. Se on ollut osa Guardian-konsernia vuodesta 1993 alkaen.\nGuardian-lehti on viime vuosina tuottanut taloudellista tappiota. Se on kuitenkin pystynyt pitämään tasonsa yllä konsernin tuottoisien osien ansiosta.\nPoliittisesti Guardian on sitoutumaton. Sen toimituksellista linjaa luonnehditaan usein ”keskiviivan vasemmalla puolella olevaksi”, mutta lehden palstoilla julkaistaan näkemyksiä laajakirjoisesti.\nMaailman tunnettujen laatulehtien levikit ovat usein suomalaisesta näkökulmasta hämmästyttävän pienet. Niinpä Guardianin levikkikin on vain 199 000 kappaletta.\nSen sijaan netissä Guardian on jättiläinen. Se on mittausten mukaan kolmanneksi luetuin englanninkielinen verkkolehti maailmassa.\nGuardianilla on 83 miljoonaa nettikäyntiä kuukaudessa, joista uniikkikävijöitä on 42 miljoonaa.\nGuardian ryhtyi vuonna 2011 julkaisemaan digitaalista painosta Yhdysvalloissa ja tänä vuonna Australiassa. Nykyään lehden nettilukijoista yli kaksi kolmasosaa on Britannian ulkopuolelta.\nNykyinen päätoimittaja Alan Rusbridger on vasta kymmenes päätoimittaja Guardianin lähes 200-vuotisen historian aikana. Osaltaan tätä selittää se, että legendaarinen C.P. Scott oli päätoimittajana yli puoli vuosisataa (1872–1929).


Tiedättehän sen tunteen, kun aloittaa uuden kirjan ja huomaa, että se toimii juuri niin kuin pitääkin? Ja että voi rentoutua ja antaa mennä – voi luottaa siihen, että kirja vie juuri sinne, minne sen kuuluukin mennä? Tässä on sellainen kirja, tai oikeastaan Routasisarukset on kolmiosaisen kirjasarjan aloittava teos.\nEija Lappalaisen ja Anne Leinosen yhteisvoimin kirjoittama Routasisarukset on dystopia tulevaisuudesta, jossa ihmiskunta elää suuren katastrofin jälkeistä aikaa. Tapahtumasta on jo vuosia, joten elämä on sopeutunut omiin uomiinsa teknologian ja primitiivisyyden sekamelskassa. Käsittelyyn nousevat muun muassa teemat syntyvyyden säännöstelystä, ihmisen eliniän keinotekoisesta pidentämisestä ja varallisuuden epätasaisesta jakautumisesta. Ote tapahtumiin ei kuitenkaan ole synkkä tai ahdistava.\nKirjan päähenkilöt ovat Utu ja Marras Routa, jotka ovat kasvaneet sisaruksina yhdessä uuden Euraasian kylässä. Marras on kuitenkin lähtenyt jo pois, ja pian Utu seuraan häntä uuteen maailmaan. Tapahtumia kerrotaan molempien näkökulmasta. Kirjan kerrontaa rytmittävät myös tarinat Rego Matkaajasta, jonka seikkailuista kerrotaan lapsille. Minusta on aina vähän riskialtista laittaa tarinan sisälle tarinoita, mutta Routasisarusten lyhyet tarinat liittyvät kiinteästi itse kirjan tapahtumiin ja nousevat tärkeiksi silloiksi historiaan.\nRoutasisarukset onnistuu pitämään lukijan mielenkiinnnon yllä erinomaisesti. Tapahtumat kietoutuvat auki vähitellen, ja mielikuvitusta kutkuttelevia yksityiskohtia pudotellaan tarinaan hallitusti. Oman kiehtovuutensa kirjaan tuo jatkuvasti muuttuva ennustus, jonka rooli tapahtumiin jäi vielä melko auki tässä sarjan ensimmäisessä osassa. Kirja herätti minussa aitoa ihailua ja ihmetystä, sillä se on kaikella tapaa taitava ja upea kirja. Miten kummassa jaksan odottaa ensi vuoteen, jolloin seuraava osa ilmestyy?\nOn myös huojentavaa lukea suomeksi kirjoitettua laadukasta scifiä, sillä liian usein on joutunut pettymään käännöskirjallisuuden kieleen. Tässä kirjassa on esimerkiksi keksitty mahtavia uudissanoja, kuten kääpijä ja tiinetär. Toivoisin oikeasti, että kirjassa käytetty kämmentietokoneiden nimitys kämmekkä tulisi ihan yleiseen käyttöön, sillä se on niin nokkela. Routasisaruksissa on minusta selvä henkinen yhteys Margaret Atwoodin uusimpiin kirjoihin, esimerkiksi Herran tarhureihin. Enkä jaa tätä kehua todellakaan helposti.\nGenreä pelkääviä voin lohduttaa sillä, että en suoraan sanottuna tiedä, onko tämä Routasisarukset luetteloitavissa puhtaasti scifiin. Siinä on kyllä teknologiaan pohjaava maailmankuva, mutta siinä vaikuttaisi kuitenkin olevan myös yliluonnollisia elementtejä. Nämä asiat ovat kuitenkin vain keino kirjan teemojen tutkimiseen. Kirja on kai myös jossain luokiteltu nuortenkirjaksi, mutta mielestäni se ei ole puhtaasti sitäkään. No, tiukat genrerajathan ovat vain kehityksen esteitä, joten onneksi nykykirjailijat eivät jää niiden sisälle ihmettelemään. Routasisarukset on loistava kirja, lukekaa ihmeessä!\nLukunäyte sivulta 52:\nKaatopaikan jätteiden keskellä möyriessä mietin, mikä oli minun osani maailmassa, ja mitä voisin tehdä aikuistuttuani. Halusin jättää jälkeni tulevaisuuteen, muovata ympäristöäni, olla jotakin muutakin kuin vain Laakson Utu, perheenäiti ja aurinkopaneelien korjaaja.\nRoutasisarusket WSOY:n sivuilla ja Adlibriksessä.\nLappalainen, Eija ja Leinonen, Anne: Routasisarukset. WSOY, 2011.\nfantasia kirja-arvostelut Lappalainen Eija Leinonen Anne nuoret scifi WSOY\nTunnisteet: fantasia kirja-arvostelut Lappalainen Eija Leinonen Anne nuoret scifi WSOY\nKirsi Hietanen/Kirsin kirjanurkka 12. kesäkuuta 2011 klo 12.37\nKiitos loistavasta vinkistä, tähän on ihan PAKKO tutustua! Mahtaako purra myös poikiin? Pitänee testauttaa omalla ;)\nmarjis 12. kesäkuuta 2011 klo 12.40\nKirsi, olen melko varma, että puree myös poikiin, koska tässä on paljon kaikkea teknistä ja jengejä ja sellaista. Mutta testaa ihmeessä ja kerro sitten tulokset! :D\nHanna / Kirjainten virrassa 12. kesäkuuta 2011 klo 13.01\nTiedän, että pidät Atwoodista paljon, joten jos vertaat jotain kirjaa hänen teokseensa, niin uskon että tämä on tosi hyvä kirja.\nSalla 12. kesäkuuta 2011 klo 15.07\nKiitos tästä! Tämä kirja taisi minullekin tulla postissa, mutta en ruvennut siihen sen kummemmin tutustumaan. Hämäännyin lisäksi kirjan kannesta, tuo nimi on jotenkin niin haalealla, että ihmettelin ensin onko kirjan nimi Anne Leinonen ja kirjailijan nimi Eija Lappalainen.\nMutta kehujesi perusteella tämä kuulostaa ehdottomasti tutustumisen arvoiselta kirjalta! Hienoa!\nZephyr 12. kesäkuuta 2011 klo 20.07\nMinullakin tämä odottelee vuoroaan luettavien kirjojen pinossa. En oikein tiedä mitä odottaa kotimaiselta scifiltä, mutta arviosi perusteella tämä kuulostaakin ihan mielenkiintoiselta.\nSusa 13. kesäkuuta 2011 klo 11.54\nTässä on jotenkin tosi jännä ja hieno kansi! Tykkään itse katsoa scifi-leffoja, mutta kirjoissa en ole jostain syystä siihen vielä tarttunut. Tämä kyllä kiehtoisi!\nmarjis 13. kesäkuuta 2011 klo 17.03\nHanna, hui, toivottavasti en anna nyt liikaa odotuksia. :D On tässä erilainen asenne kuin esim. Herran tarhureissa, mutta myös samanlaista henkeä. :)\nSalla ja Zephyr, toivottavasti tutustutte kirjaan ja kirjoitatte siitä blogeissanne :)\nSusa, kansi on minustakin kaunis, mutta varsinaisessa kirjassa se on liian tumma. Salla ei ole ainoa, joka on ihmetellyt, mikä on kirjan nimi. :D Siihen olisi pitänyt ehkä laittaa hiukan enemmän kontrastia, että nuo kauniit kirjaimet näkyisivät kunnolla. Lisäksi minun mielestäni valon kuuluisi tulla ylhäältä, mutta ehkä silmäni ovat liian perinteiset. :D\nSaila 14. kesäkuuta 2011 klo 22.38\nKuulostaa todella mielenkiintoiselta kirjalta!\nIhanat lukunurkkaukset esittelit tuolla aiemmin, kelpais mullekin :-)\nmarjis 16. kesäkuuta 2011 klo 22.37\nSaila, kannattaa tutustua. Tämä tuskin ahdistaa samalla tavalla kuin Atwood. Ja kiitos! :)\nAnonyymi 29. heinäkuuta 2011 klo 18.35\nKiitos vinkistä! Sait minut kyllä innostumaan tästä kirjasta ja se menee kyllä ehdottomasti luettavien listalle! :)\nmarjis 29. heinäkuuta 2011 klo 22.33\nJossu, mukava kuulla! Tämä oli sen verran hieno lukukokemus, että toivon mahdollisimman monen lukevan tämän. :)\nHaltiamieli 25. helmikuuta 2012 klo 23.13\nTartuin tähän kirjaan sattumalta kirjastossa, enkä voi kuin nyökytellä ja hyppiä paikoillani tämän osalta. Mitä nerokkain kirja, joka ehdottomasti kannattaa lukea. Ja sarjan jatkoa ei voi kuin odottaa innolla. Hämmästyttää, että vielä kirjaston nuorten puolelta tekee näitä loistavia löytöjä silloin tällöin. :D\nmarjis 26. helmikuuta 2012 klo 20.14\nHaltiamieli, kävipäs mahtava osuma! Onneksi kirja osui hyppysiisi. Olen jo kovasti odotellut jatko-osaa, jonka pitäisi tulla kai jo toukokuussa! :)\nAnonyymi 30. toukokuuta 2015 klo 17.39\nEn tiiä, tää kirja ei jotenkin uponnu niin syvälle kuin muut kirjat joita yleensä luen. Juoni oli paikoin töksähtelevää ja tipuin kärryiltä mutta pääsin niille kuitenkin nopeasti takaisin. Näkee että ajatusmaailma oli hyvin mietitty ja kirja sai myös ajattelemaan asioita. Ihan ok kirja, ja lisää tämän tyyppisiä!


Seppälä, Marjaana (2012)\nTämä opinnäytetyö perustuu Hämeenlinnan kaupungin kotihoidossa he-ränneisiin kysymyksiin: "Kotihoidon ja kotisairaanhoidon yhdistyminen tiimeiksi. Miten yhdistyminen on tapahtunut? Miten koetaan? Miten pitäisi edetä?".\nOpinnäytetyössä selvitettiin yksittäisen työntekijän näkökulmasta, miten hänen toimenkuvansa ja työtehtävänsä ovat muuttuneet kotisairaanhoidon ja kotihoidon yhdistyessä yhdeksi organisaatioksi, jolloin hänestä on tullut tiiminvetäjä oman toiminta-alueensa kotihoidon työntekijöille.\nTieto kerättiin ja analysoitiin narratiivisella tutkimusmenetelmällä. Opin-näytetyön aineisto saatiin tiiminvetäjinä toimivilta sairaanhoitajilta kirjal-lisina kertomuksina heidän kokemuksistaan yhdistyneessä kotihoidossa Hämeenlinnassa.\nKotihoito koostuu keskenään hyvin erilaisista tiimeistä. Tiiminvetäjien työ eri tiimeissä eroaa toisistaan suoritettavien tehtävien ja vastuiden osalta. He kokivat työnsä haastavana ja mielenkiintoisena. Sairaanhoitajuus on muuttunut asiantuntijan rooliksi ja tiimin toiminnasta vastaavaksi.\nOpinnäytetyön perusteella tiiminvetäjien työtä tulee järjestää antamalla heille siihen varattua työaikaa ja toisaalta mahdollistaa sairaanhoidollisen osaamisen lisääminen koulutuksilla. Näillä toimenpiteillä tiiminvetäjät pystyvät kehittämään tiimiensä toimintaa.


YLE:n hallintoneuvosto rikkonee hallintolakia ja lakia Yleisradio Oy:stä? — Jukka Leppälahti\nSyyksi keksittiin, että sillä on vain yksi kansanedustaja. YLE:n mielestä joko pienet eduskuntapuolueet ovat arvottomia demokratian kannalta tai sitten kyse on halusta vaikuttaa puolueiden voimasuhteisiin vaaleissa. Koska eduskuntapuolueet, pienetkin, ovat demokratian toimivuuden kannalta äärimäisen tärkeitä, jää päätöksen motiiviksi vain tuo puoluepolitikointi.\nYLE:n mukaan on siis eduskuntapuolueita ja sitten on eduskuntapuolueita, joita ei kutsuta vaaliohjelmiin.\nYLE on enemmän kuin selityksen velkaa. Yhtiön toimintaa määrittelee laki Yleisradio Oy:stä, jossa todetaan:\n- Yhtiön tehtävänä on tuoda monipuolinen ja kattava julkisen palvelun televisio- ja radio-ohjelmisto siihen liittyvine oheis- ja lisäpalveluineen jokaisen saataville yhtäläisin ehdoin.\n- tukea kansanvaltaa ja jokaisen osallistumismahdollisuuksia tarjoamalla monipuolisia tietoja, mielipiteitä ja keskusteluja sekä vuorovaikutusmahdollisuuksia.\nYLEN päätös jättää eduskunnassa oleva pieni puolue pois vaalipäiväohjelmista on selvässä ristiriidassa laissa vaaditun monipuolisuuden ja kattavuuden kanssa. Vielä selvemmin päätös on ristiriidassa laissa vaadittavan kansanvallan edistämisen ja monipuolisuuden, keskustelun ja vuorovaikutusmahdollisuuksien tukemisen kanssa.\nMyös hallintolakia lienee rikottu. Päätöstä tekemässä olleet hallintoneuvoston kansaedustajat lienivät esteellisiä ja heidän olisi pitänyt jättää päätös muille, esim. YLE:n toimitukselle.\nWikipedia:"Esteellisyys syntyy, mikäli virkamies tai luottamushenkilö on sellaisessa suhteessa käsiteltävään asiaan tai sen asianosaisiin, joka saattaa vaarantaa hänen puolueettomuutensa. Esteellisyyttä ei arvioida konkreettisesti vaan riittää, että puolueettomuus on objektiivisesti ajatellen saattanut vaarantua."\nOdotan mielenkiinnolla oikeusasiamiehen päätöstä. YLE tekisi viisaasti, jos toteaisi kyseessä olleen virheen ja peruisi päätöksen.\nEsa Mäkinen 27.1.2019 15:14\nMistä päätöksestä on kyse? Tämä on Internet, täällä on tapana laittaa linkki asiaan, josta kirjoittaa.\nMinkä päätöksen hallintoneuvosto on Väyrysestä tehnyt? Hallintoneuvosto päättää Yleisradioyhtiön strategiasta. Se ei tee toimituksellisia linjauksia eikä näinollen päätä kuka saa vierailla tv-ohjelmissa haastateltavana jne.\nJos kyse on siitä, että Väyrynen ei pääse mukaan eduskuntapuolueiden vaalitenttiin, niin päätös on mielestäni oikea. Seitsemän tähden liike ei ole saanut edellisissä vaaleissa yhtään ääntä. Sama koskee Harkimon porukkaa. Saman pitäisi oikeudenmukaisuuden nimissä koskea myös sinisiä, mutta on toki journalistisia perusteita pistää hallituksessa oleva puolue hieman eri asemaan kuin vaikkapa nämä yksittäisten kylähullujen ympärille synnytetyt potilasyhdistykset.\nNiiden ryhmien, jotka eivät viime eduskuntavaaleihin osallistuneet tai eivät saaneet yhtään ehdokasta läpi laittaminen samaan kategoriaan ei ole boikottia.\nJukka Leppälahti 28.1.2019 12:46\nHallintoneuvosto nimenomaan päätti toimituksellisesta linjauksesta määritellessään ketkä osallistuvat mihinkin ohjelmaan. Toimitus päättäköön näistä. Nyt rikottiin lakeja.\nErkki Laitinen 27.1.2019 12:34\nOnhan tuossa selvää pelaamista. Siniset voisivat viedä perussuomalaislta ääniä. Vievät sitä enemmän, mitä enemmän saavat julkisuutta. Sehän sopii näille muutamalle suurimmalle puolueelle. Ei niin väliä, vaikka perusteet horjuvat\nTähtiliike vie keskustalta ääniä, mahdollisesti muiltakin isoilta puolueilta. Mitä vähemmän tähtiliike saa näkyvyyttä, sitä pienemmäksi tappiot muodostuvat isommille puolueille. Sehän sopii näille. Eikä tässäkään niin väliä, vaikka perusteet horjuvat.\nPasi Pulkkinen 27.1.2019 17:06\nIlman hallintoneuvostoakin Ylen harjoittama "journalismi" on aika värittynyttä. Etenkin talouspolitiikassa ja geopolitiikassa journalismi loistaa poissaolollaan. Tietyt asiat ovat valtavirtaisessa keskustelussa aksioomia, eikä niitä sovi toimittajien pöllytellä. Tällaisia on esimerkiksi Euro ja rahajärjestelmä yleensä sekä geopolitiikan puolella Venäjä ja läntinen "arvo"yhteisö. Uudempana tulokkaana kielletyistä asioista on hävittäjien puolustuksellinen merkitys ylivoimaista vihollista vastaan. Noissa asioissa on selvä virallinen linja, eikä asioita käsitellä syvemmin analysoiden.\nTopi Rantakivi 28.1.2019 11:46\nSiinä mielessä olet oikeassa, että YLE syrjii. Mutta syrjihän se myös ulkopuolisia puolueita ja mielestäni paras ulkopuolinen puolue olisi voinut haastaa vanhoja puolueita väittelemään.


Teatteri-illallinen | Turun Kaupunginteatteri\nNyt myynnissä olevat illallismenut:\nSeitsemän Veljestä menu\nPitkään haudutettua ja prässättyä härkää ja “kaskinaurista“\nHinta 54 € / hlö\nSeitsemän veljestä -menun viinipaketti\nDiamond Collection Pinot Grigio 12 cl\nLeonardo Chianti Riserva 16 cl\nSanta Carolina Late Harvest Sauvignon Blanc 8 cl\nHinta 26,50 € / hlö\n"Hyvän ja pahan taistelu"\nHinta 58 € / hlö\nTaru sormusten herrasta -menun viinipaketti\nPeter Lehmann Layers White 12 cl\nNavarro Correas Colleccíon Privada Malbec 16 cl\nCalvet Reserve du Ciron Sauternes 8 cl\nVappuaattona 30.4. tarjolla myös Kiven vappumenu!\nKolmen ruokalajin illallinen tarjotaan Turun Kaupunginteatterin lämpiön parvella ja erkkerissä aina ennen perjantain ja lauantain iltanäytöksiä sekä yli 10 henkilön ryhmille myös muina päivinä. Illallistarjoilu alkaa perjantaisin klo 17.30 ja lauantaisin klo 17.00. Toivomme, että asiakkaat ovat tuolloin paikalla, jotta illallinen ehditään nauttia rauhassa ennen esityksen alkua.\nIllallismenun loihtivat ravintola Mamista tutuksi tulleet keittiömestarit Marko Rauhala ja Mikko Piipponen. Jokaisen päänäyttämön esityksen teema maistuu sen nimikkomenussa.\nIllallinen tarjoillaan vain ennakkovarauksesta, joka tulee tehdä viimeistään neljä päivää ennen esitystä. Mikäli tilattua illallista ei peruuteta vähintään 4 päivää ennen tilaisuutta, asiakas on velvoitettu maksamaan 50 % menun hinnasta.\nTeatterin myyntipalvelu ottaa vastaan ennakkovarauksia numerossa 02 262 0030. Menun (poikkeuksena Taru sormusten herrasta) voi ostaa etukäteen myös verkkokaupastamme:\nTaru sormusten herrasta -menu tarjoillaan vain etukäteisvarauksesta. Tarjoilu alkaa aina 1,5 h ennen esitystä tai lauantaisin 2 h ennen esitystä.\nYli 10 hlön seurueet voivat varata päivällisen minkä tahansa Taru sormusten herrasta -esityksen yhteyteen. Menu avataan myyntiin myös yksittäisille varaajille niinä esityspäivinä, joihin varauksia on tehty yli 10 hlölle. Kannattaa olla yhteydessä myyntipalveluumme, mikäli olet kiinnostunut varaamaan menun mihin tahansa esityspäivään.


Kesä kutsuu kotimaan matkailijoita - Kempeleen kunta\npe 8. toukokuuta 2020 14.20.00\nMatkailupalvelut avaavat jälleen oviaan lomakauden alkaessa! Turvaväleistä ja hygieniasta huolehditaan.\nKeilahalli ja Pub Zaluuna ovat avoinna.\nKevään aikana tilalle valmistunut Sateen Tupa on avoinna keskiviikkoisin klo 10-18 sekä lauantaisin klo 11-16. Tuvassa voi tehdä tuoteostoksia ja käydä moikkaamassa alpakoita samalla. Joogaa ja alpakoita tapahtuma järjestetään 9.6. ja 14.6. sekä 7.7. ja 11.7. Kesän aikana on toki myös talutuksia ja agilityä saatavilla alpakoiden kanssa.\nMuseo on avoinna 2.6. - 31.7. Perinteinen Vanhan ajan viikko järjestetään 10.-12.6.2020. Tänä vuonna tapahtumasta livestream!\nZimmari avaa ovensa vuosihuollon jälkeen 3.8.2020.\nKempeleen kaikki majoitusliikkeet ovat avoinna. Tutustu vaihtoehtoihin ja valitse mieleisesi!\nPyöränvuokrausta, tulistelupaikkoja ja ulkoliikuntaa\nLuonto on aina avoinna! Tutustu ympäristöön haluamallasi tavalla, oli se sitten SUP-lautailu, melonta, pyöräily tai nuotiolla tulistelu.\nTee ostokset kesääsi varten ja nauti ravintoloiden palveluista!\nEspanjalainen ravintola El Sabor\nEl Sabor avoinna ma-pe klo 16 - 21.\nTorppa avoinna ke-su klo 12-23.\nLammaslaidun ja lintutorni Vihiluodossa\nVihiluodon luontopolun varrella on Vihiluodon kyläyhdistyksen perinteinen lammaslaidun kesän ajan. Lintutornille ja lampaita katsomaan pääsee Finlandia Hotel Airport Oulun hotellin takaa lähtevän luontopolun kautta.


1 000 m² Linjatie 4, 01260 Vantaa Tuotantotila 6h vuokrattavana - Oikotie 14942689\nVuokrattavat toimitilat Vantaa Itä-Hakkila Linjatie 4, 01260 Vantaa\n8 900 € / kk●1 000 m²\nLinjatie 4, Itä-Hakkila, Vantaa●Varasto/tuotantotila+toimistotilat\nHyvä toimitila Itä-Hakkilassa\nVuokrattavana hyvä varasto/toimitila Itä-Hakkilassa, jossa 1000 m² korkeaa varastotilaa. Nykyiset, kuvissa olevat hyllystöt on vuokralaisen käytettävissä, yläkerran pientavarahyllystöt myös. Korkea nosto-ovi, mahtuu isommallakin autolla sisään. Varastotila on lämmin. Vuokralaisella on mahdollisuus vuokrata myös vieressä olevia konttoritiloja n. 300 m² ja "talonmiehen asunto" (kaksio). Vuokrasopimuksen kestosta neuvotellaan, tavoitteena pitkäaikainen vuokrasuhde. Hyvä sijainti Lahdenväylän ja Kehä III lähettyvillä, liikkuminen joustavaa joka suuntaan. SOITA JA KYSY LISÄÄ\nVuokravakuus on toimitettava viimeistään avainten luovutuksen yhteydessä. Irtisanomisaika LHVL:n mukaan. Vuokraa voidaan nostaa vuosittain 1 %.\nVuokran tarkistus, muu per vuosi: 1 % vuosittain.\nToistaiseksi voimassaoleva. Sopimus voidaan irtisanoa päättymään aikaisintaan 12 kk:n päästä sopimuksen alkamisesta. Ensimmäinen mahdollinen irtisanomisajankohta 1.2.2020. Sopimus on irtisanottavissa aikaisemmin maksamalla toiselle sopijapuolelle 1,364 kk:n vuokraa vastaavan määrän. Irtisanomisajat 6 kk vuokralaisella ja 6 kk vuokranantajalla.\nVuokra 8.900 € + alv 24 % = 11.036 € / kk Vuokralainen vastaa omasta sähkösopimuksesta.


Remonttiohjelma radiossa – Radiomelodia.fi\nPosted on 3rd toukokuu 2022 by topi in Radioamatööriharrastus\nSuomalaiset televisiokatsojat ovat tottuneet näkemään erilaisia remontti- ja rakentamisohjelmia. Jo parin vuosikymmenen ajan tosi tv-ohjelmissa on kunnostettu kesämökkejä, vanhoja taloja, sijoitusyksiöitä ja rakennettu huippuarkkitehtuuria ja vaatimattomampia mökkejä ja taloja. Rakentamis- ja sisustamisohjelmat ovat suosittuja siksi, että niille on paljon katsojia ja niihin on myös helppo löytää sponsoreita, jotka antavat tuotteita joko ilmaiseksi tai halvemmalla hinnalla käyttöön. Esimerkiksi keittiöhana ja erilaiset lavuaarit uudistuvat muotoilultaan jatkuvasti. Ohjelmissa uudenmallisia keittiöhana ratkaisuja myyvät yritykset saavat näkyvyyttä tuotteelleen. Perinteisistä hanamalleista on nykyään monia erilaisia versioita, joista monia on esitelty myös television rakennusohjelmissa.\nAsuminen koskettaa kaikkia ihmisiä, siksi sillä on paljon potentiaalisia katsojia. Käsillä tekeminen ja kunnostaminen on ollut pitkään muotia. Korona-aikana ihmiset innostuivat kunnostamaan kotejaan olan takaa ja monista rakennustavaroista ehti tulla jo puutettakin. Kun kotona viettää paljon aikaa, kuten korona-aikana moni meistä joutui tekemään, asumisviihtyvyydellä on suuri merkitys ihmisen hyvinvoinnille. Television remonttiohjelmista saa hyviä vinkkejä kunnostusprojekteihin. Mutta onko televisio ainoa mahdollinen lähetyspaikka remonttiohjelmille? Voisiko kuvitella ääneen perustuvaa ohjelmaa esimerkiksi radiossa?\nMillainen olisi remonttiohjelma radiossa?\nPodcastit ovat tuoneet henkilökohtaisemman sävyn puheohjelmiin. Joitain asumiseen liittyviä podcasteja näyttääkin löytyvän. Ei ole mitään erityistä syytä, miksei radiossakin voisi olla remonttiaiheista ohjelmaa. Perinteisesti Ylen kanavien toimittajat ovat osanneet kuvailla sanallisesti sen minkä näkevät. Esimerkiksi vierailu jossain rakennuskohteessa on sisältänyt taustaäänenä työnääniä ja paikalla olevien henkilöiden haastatteluja. Hyvä reportteri on osannut kuvata kuuntelijoille sen, mitä omin silmin näkee siten, että kuuntelija voi helposti kuvitella sielunsa silmin, miltä paikan päällä näyttää.\nTuotesijoittelun kannalta pelkkänä äänenä oleva remonttiohjelma ei olisi kovin antoisa, mutta toisaalta, jos ohjelmalla on myös hyvät nettisivut tai sosiaalisen median ulottuvuus esimerkiksi Instagramissa, ohjelmasta voitaisiin ohjata kiinnostuneet kuuntelijat katsomaan tarkemmin Instagramista, miltä esimerkiksi puheena oleva uudenmallinen keittiöhana näyttää. Parhaimmillaan taitavien keskustelijoiden vetämänä tuotteista voi saada entistäkin kiinnostavamman kuuloisia, sillä tuotteen erityisominaisuudet on kyettävä pukemaan sanoiksi. Lisäksi kommentoijana on todennäköisesti henkilö, joka kyseisen keittiöhanan on halunnut rakennusprojektiinsa hankkia, joten hänen perusteltujen mielipiteidensä kuuleminen saattaa toimia myyntipuheena myös muille vastaavanlaista tuotetta harkitseville.\nSosiaalisen median yhteys on nykyään entistäkin tärkeämpi radiokanaville. Jokaisella radiokanavalla on oltava mahdollisuus olla yleisöönsä suorassa yhteydessä. Erilaiset sosiaalisen median sivustot tarjoavat siihen monimediallisen mahdollisuuden, jossa kuuntelijat voivat chattailemalla, lähettämällä omia kuviaan, ääniviestejään jne. olla yhteydessä studiossa oleviin toimittajiin.\nIhanteellisimmillaan radiokanavat toteutuvat niin äänenä kuin kuvana, jolloin vuorovaikutus kuuntelijan kanssa on monella eri tasolla. Tämä mahdollistaa myös jopa paremmat tuoteyhteistyökuviot kuin perinteisessä televisioympäristössä, jossa viestintä on vain yhdensuuntaista. Television katsojalla ei ole niin hyviä mahdollisuuksia päästä tutustumaan esimerkiksi keittiöhana malleihin käytännössä kuin henkilöllä, joka kuuntelee radiota esimerkiksi kännykästään ja pystyy kuuntelun lomassa tutustumaan keittiöhanan erityispiirteisiin ja linkin kautta pyytämään asiasta lisätietoja tai jopa ostamaan tuotteen verkkokaupasta.\nPrevious Post Miten tehdä kiinnostavia radiomainoksia?\nNext Post Radio ja sisustaminen


Joutsan Seutu | Muutakin kuin koronaa 2\nMuutakin kuin koronaa 2\nJoutsan Seutu | 8.1.2021\nKuten oheisesta Joutsan Seudun vuoden 2020 kuvakatsauksen toisesta osasta näkyy, seutukunnan vuosi oli paljon muutakin kuin koronaa. Paikalliset ihmiset ja paikallislehti heidän kanssaan olivat taas monessa mukana.\nYläkuvassa: Kevään ylioppilaat Katri Kuitunen (oik.) ja Lotta Lampinen saivat painaa lakit päähän kolmen vuoden uurastuksen päätteeksi, vaikka lakkiaiset päästiin viettämään vasta myöhemmin syksyllä. Kuva: Jonna Keihäsniemi.\nTuulivoimakriittiset kansalaiset ryhtyivät poikkeukselliseen tiedotuskampanjaan tuulivoimahankkeita vastaan. Kampanjaa varten muun muassa teetettiin omat havainnekuvat suunnitelluista tuulivoimaloista.\nKoronaepidemia pisti keväällä paikalliset ravintolat kiinni. Kuva: Markku Parkkonen.\nKoronan suljettua keikkapaikat paikalliset muusikot Jani Partinen (oik.), Atte Kivimäki ja Marko Kuosma striimasivat keikkansa netin kautta.\nLuhangassa kisattiin kesäkuussa Jake50-rastit Jarmo ”Jake” Puttosen kunniaksi. Kuva: Jonna Keihäsniemi.\nLiisa Karhiala (vas.), Leevi Lintunen ja Nella Lintunen istuttivat taimia kesätöikseen. Kuva: Jonna Keihäsniemi.\nPuheenvuoro: Tuulelta vain vastauksen saan Muutakin kuin koronaa 3


Kaupunginmuseo > Ajankohtaista > Tapahtumakalenteri > Tapahtumakalenteri\nTammi–elokuun tapahtumakalenteri 2013\ntammikuu | helmikuu | maaliskuu | huhtikuu toukokuu | kesäkuu | heinäkuu | elokuu Tammikuu\n4.–8.1. Lux Helsinki -valoteos Hakasalmen huvilan pihalla\nto 10.1. Tieteiden yö klo 18–22 Sofiankatu 4:ssä ja Sederholmin talossa\nke 16.1. TEE UUSIX -työpaja: Mapin uusi elämä klo 13–14.30 Hakasalmen huvilassa\nto 17.1. Kari-Paavo Kokki: Antiikkiasiantuntijan erikoisopastus klo 17 Made in Helsinki -näyttelyssä Hakasalmen huvilassa\nsu 20.1. Nukkekotityöpaja klo 13–16 Sederholmin talossa\nke 23.1. Nukkekotityöpaja klo 13–16 Sederholmin talossa\nto 31.1. Yleisöopastus Made in Helsinki -näyttelyssä klo 17 Hakasalmen huvilassa\nto 31.1. Marketta Tamminen: Historismia ja kertaustyylejä 1800-luvun salongissa klo 18 Hakasalmen huvilassa\nsu 3.2. Johdanto Made in Helsinki -näyttelyyn klo 13.30 Hakasalmen huvilassa\nke 6.2. TEE UUSIX -työpaja: Keramiikka kiertoon klo 13–14.30 Hakasalmen huvilassa\nsu 10.2. Laskiainen kartanolla klo 11–13 Tuomarinkylässä\nke 13.2. Nukkekotityöpaja klo 13–16 Sederholmin talossa\nto 14.2. Yleisöopastus ruotsiksi Made in Helsinki -näyttelyssä klo 17 Hakasalmen huvilassa\nto 14.2. Jukka Relas: Presidentin linnan sisustus 1800-luvulla klo 18 Hakasalmen huvilassa\n19.–21.2. Hiihtoloma-askartelua koko perheelle klo 12–15 Sederholmin talossa\nsu 24.2. Nukkekotityöpaja klo 13–16 Sederholmin talossa\nto 28.2. Minna Sarantola-Weiss: Windsor-tuoli ja suomalaisen puusepänteollisuuden synty klo 18 Hakasalmen huvilassa\nsu 3.3. Johdanto ruotsiksi Made in Helsinki -näyttelyssä klo 13.30 Hakasalmen huvilassa\nsu 3.3. Nukketeatteri Sytkyt – Peukaloliisa klo 12, 13 ja 14 Sederholmin talossa\nke 6.3. TEE UUSIX -työpaja: Pääsiäiskierrätys klo 13–14.30 Hakasalmen huvilassa\nto 7.3. Yleisöopastus Made in Helsinki -näyttelyssä klo 17 Hakasalmen huvilassa\nsu 10.3. Antiikkiklinikka klo 12–15 Hakasalmen huvilassa\nti 12.3. Kuvakeräys: Albumeista näyttelyyn klo 14–19 Kuva-arkistossa, Sofiankatu 4\nke 13.3. Nukkekotityöpaja klo 13–16 Sederholmin talossa\nsu 17.3. Interaktiivinen musiikkidraamaleikki Kustaa Vaasan kultainen noutaja klo 13, 14 ja 15 Sederholmin talossa\nsu 17.3. Neulotaan pääsiäismunia ja muistellaan klo 13–15 Tuomarinkylän kartanomuseossa\nsu 17.3. Johdanto Made in Helsinki -näyttelyyn klo 13.30 Hakasalmen huvilassa\nke 20.3. Neulotaan pääsiäismunia ja muistellaan klo 13–15 Tuomarinkylän kartanomuseossa\nla 23.3. Pääsiäisoksia koristellaan klo 11–14 Tuomarinkylän kartanomuseossa\nto 4.4. Yleisöopastus ruotsiksi Made in Helsinki -näyttelyssä klo 17 Hakasalmen huvilassa\nto 4.4. Kevään koululauluja klo 18–20 Sederholmin talossa\nKaupunginmuseon suositut yhteislauluillat jatkuvat nyt Sederholmin talossa, jonka 1930-luvun tyylisen luokkahuoneen puisissa pulpeteissa saa kerrata ikimuistoisia lauluja harmonin säestyksellä.\nsu 7.4. Nukketeatteri Sytkyt – Matka Rudolf Koivun maailmaan klo 12, 13 ja 14 Sederholmin talossa\nNukketeatteri Sytkyt esittää Lasten kaupungin koululuokassa nukkenäytelmän kuuluisan satukuvittajan Rudolf Koivun elämästä ja teoksista 3–9-vuotiaille ja koko perheelle. Rudolf Koivun satuihin Kultavuori (1929) ja Taikaharso (1934) sekä Raul Roineen tarinaan Sadepisaroiden seikkailut (1938) vapaasti pohjautuvan nukkesadun on sovittanut Juha Laukkanen.\nsu 7.4. Yleisöopastus Tyylikästä-näyttelyssä klo 14 Tuomarinkylän kartanomuseossa\nke 10.4. TEE UUSIX -työpaja: Kassien kevättuunaus klo 13–14.30 Hakasalmen huvilassa\nMade in Helsinki -näyttelyn oheisohjelmaan kuuluu sarja työpajoja, joissa yleisö voi luoda omin käsin tämän päivän uusiodesignia Uusix-verstaan taitajien opastuksella.\n13.–14.4. Muotiviikonloppu Hakasalmen huvilassa\nVapaa pääsy ennakkolipuilla, joita saa Hakasalmen huvilasta ja Museokaupasta, Sofiankatu 4, lauantaista 6.4. klo 11 alkaen. Ylijääneet ja peruutuspaikat jaetaan juuri ennen kutakin esitystä.\nMuotinäytös johdattaa halki Helsingin muotihistorian aina 1500-luvulta tämän päivän luomuksiin asti. Esityksen juontaa Jaakko Selin.\nMuotimakasiini avaa näköaloja pukeutumiseen ennen ja nyt. Esitelmät ja käsityöläisten työnäytökset paljastavat muun muassa, miten renessanssi näkyy nykymuodissa, miten 1700-luvun hameiden alle kätkeytyvät pönkkätaskut tehdään, mitä lastenvaatteet kertovat lapsuuden muutoksista ja mistä burleskialusvaatteiden suunnittelija ammentaa ideansa. Työpajassa opetellaan tekemään näyttäviä koristetupsuja vaatteisiin ja sisustuksiin.\nke 17.4. Nukkekotityöpaja klo 13–16 Sederholmin talossa\nTyöpajassa tehdään nukkekodinkalusteita kierrätysmateriaaleista. Nukkekoti syntyy vaikka maitotölkkiin tai pahvilaatikkoon, ja vain mielikuvitus on rajana, kun vessapaperirullat, purkinkannet ja munakennot muuttuvat huonekaluiksi. Ideoita antaa ja askartelua ohjaa nukkekotiharrastaja Helena Järvi. Osallistujat voivat tuoda askartelumateriaalia kotoa, ei kuitenkaan lasia eikä muita vaarallisia aineita.\nsu 21.4. Interaktiivinen musiikkidraamaleikki Kustaa Vaasan kultainen noutaja klo 13, 14 ja 15 Sederholmin talossa\nTomi Pulkkisen ja Riitta Leivon puolituntinen koko perheen musiikkidraamaleikki tutustuttaa koko perheen yhdessä tekemisen, musiikin, teatterin, leikin avulla Helsingin historiaan ja eri alueisiin. Laulavat kulkurit ovat matkalla juhliin, kun he huomaavat, että kaupungin vaakunasta on kadonnut kruunu. Yhdessä Nuoli-koiran kanssa lähdetään jäljittämään kruunua ja koetaan jännittäviä seikkailuja historiassa ja tässä päivässä. Matkan varrella tavataan Helsingin perustaja kuningas Kustaa Vaasa, ahkera kauppias Johan Sederholm ja viisas Aurora Karamzin, joka auttaa lapsia...\nto 25.4. Yleisöopastus Made in Helsinki -näyttelyssä klo 17 Hakasalmen huvilassa\nsu 28.4. Lasten sunnuntai klo 11–13 Tuomarinkylän kartanomuseossa\nLasten sunnuntai -tapahtumassa haltija huiluineen musisoi lasten kanssa kartanon salissa klo 11.15 ja 12. Huopapajassa voi tehdä oman sorminuken tai magneetin. Mukana ovat myös kartanon kotitonttu ja kotikissa.\nsu 5.5. Nukketeatteri Sytkyt – Matka Rudolf Koivun maailmaan klo 12, 13 ja 14 Sederholmin talossa\nke 15.5. TEE UUSIX -työpaja: Fillari hajoaa moneksi klo 13–14.30 Hakasalmen huvilassa\nla 18.5. Kevätjuhla klo 12–16 Sederholmin talossa\nke 22.5. Virkataan ja muistellaan klo 13–14.30 Tuomarinkylän kartanomuseossa\nVirkkauspajassa valmistetaan ekologisia keittiöriepuja bambulangasta. Kevät vie muistot kenties menneen ajan kevätsiivouksiin, puutarhatöihin ja kesäsuunnitelmiin.\nke 29.5. Virkataan ja muistellaan klo 13–14.30 Työväenasuntomuseossa\nke 12.6. klo 9 Helsinki-päivä Sofiankatu 4:ssä\nKaupunginjohtaja Jussi Pajunen avaa Helsinki-päivän kaupunginmuseon parvekkeelta. Entisajan helsinkiläiset toivottavat yleisön tervetulleeksi uuteen Hulluna Helsinkiin -näyttelyyn.\nke 12.6. Helsinki-päivä Hakasalmen huvilassa klo 13–15\nAuroran hattupiknik huvilan takapihalla vanhanajan leivonnaisten kera jousikvartetin säestyksellä.\nto 13.6. Yleisöopastus klo 13 ja 15 Made in Helsinki -näyttelyssä Hakasalmen huvilassa\nto 13.6. Yleisöopastus klo 13 ja 15 Ratikkamuseossa\npe 14.6. Puutarhajuhla klo 14–18 Työväenasuntomuseossa\nTeemana puutarhurin kädentaidot, ja tapahtumassa mm. punotaan pajusta ja askarrellaan perhosbaareja. Muistoja herättävät kukkaset kukoistavat museon vanhoja kansanpihojen koristekasveja esittelevässä penkissä. Pihatorilla Maatiainen ja Hyötykasviyhdistys myyvät perinnekasvien taimia ja siemeniä.\nsu 16.6. Musiikkihetki Auroran muistoksi klo 16 Hakasalmen huvilan takapihan terassilla\nKilven Kuoro täyttää tänä vuonna sata vuotta. Juhlavuoden kunniaksi sekakuoro haluaa muistaa Aurora Karamzinia, jonka rahalahjoituksen turvin kuoron emoyhteisö, Raittiusyhdistys Kilven laulu- ja soittokunta, aloitti toimintansa 1885.\nto 22.8. Taiteiden yö Sofiankadulla,Sederholmin talossa, Hakasalmen huvilassa ja Tuomarinkylän kartanomuseossa\nSyksyn ohjelma tarkentuu myöhemmin.\ntutkija-tiedottaja Jere Jäppinen


Villiintynyt uunifeta nokkosella ja tyrnisiirapilla on taivaallisen hyvää! | Hortoilu.fi\nRakastan kokkaamista ja yhdistelen mielelläni erilaisia raaka-aineita, jotka eivät monien mielestä ole niitä perusvalintoja. Sain testattavaksi upeita TouchWildin villejä siirappeja ja metsäisiä suolasekoituksia – ja niin syntyi herkullinen Villiintynyt uunifeta nokkosella ja tyrnisiirapilla.\nOlen suuri tyrnifani ja innostuin kovasti kun sain maisteluun aitoja, käsinpoimittujen marjojen ja villiyrttien siirappeja. Tyrnisiirapin väri oli sykähdyttävä ja maku niin hienostunut, että kokkailun aikana maistelin sitä lusikasta useaan otteeseen. Nam!\nAina kun alan tehdä reseptiikkaa, maistelen makuja mielessäni. Halusin yhdistää nokkosen ja fetan klassikkoliittoon jotain uutta potkua ja hienostunutta hapokkuutta. TouchWildin tyrnisiirappi toi tähän liittoon hieman hienostunutta särmää.\nTyrnisiirapin väri on upea ja maku vie kielen mennessään.\nVilliintynyt uunifeta nokkosella ja tyrnisiirapilla\nvajaa 1 dl kylmäpuristettua neitsytoliiviöljyä\n3 tl tyrnisiirappia\nmaustemitallinen jauhettua muskottia\ntyrnisuolaa/ruususuolaa tarpeen mukaan\nLaita uunivuoan pohjalle hieman oliiviöljyä. Nosta feta kokonaisena vuokaan. Lisää tyrnisiirappia, muskottia ja kuivattua hienonnettua nokkosta. Siivuta luumutomaatit vuokaan. Lorauta fetan ja tomaattien päälle oliiviöljyä. Rouhi päälle valkopippuria ja viimeistele ripauksella tyrnisuolaa/ruususuolaa.\nPaista uunin keskiosassa 200-asteessa noin 25-35 minuuttia. Vilkuile välillä uuniin, ettei feta tummu liikaa. Paistoaika riippuu uunista.\nKun feta on sopivasti sulanut ja tomaatit ihanasti paahtuneet, nauti paistosta pastan kera tai sellaisenaan hyvän, juureen tehdyn leivän lisukkeena.\nTyrnisiirapissa ja tyrnisuolassa on ihan sopivan hapokas ja herkullinen tyrnin maku! Tyrnisuola sopii ihanasti myös raakasuklaaseen.\nTouchWild on vihtiläisen Tero Pullisen yritys, joka valmistaa laadukkaita käsintehtyjä marjoista ja kasveista tehtyjä siirappeja sekä erilaisia marja- ja sienisuoloja. Tero Pullinen on koulutukseltaan eräopas ja gourmetchef, joka tuntee villien makujen salaisuudet. Teron tuotteissa maistuvat aidot metsän maut.\nTyrnisuolaa ja olen käyttänyt uunijuuresten maustamiseen kuivattujen villiyrttien kumppanina. Ihastuttavaa kantarellisuolaa käytän aamuisessa villiyrttimunakkaassani. Tattisuola taas kruunasi inkiväärillä rikastetun purjo-perunasosekeiton.\nVaikka olen allerginen mesiangervolle, olen ihastuneena maistellut varovaisesti hienostuneen makuista mesiangervosiirappia ja lorauttanut sitä raakasuklaan joukkoon sekä leipäjuuston ja lakkahillon kruunaajaksi.\nHerkuttelin ihanalla ja helpolla villiintyneellä fetalla gluteenittoman pastan kera. On ihan pakko tunnustaa, että lisäsin kypsään ruokaan vielä pikkuisen tyrnisiirappia. Se on vaan niin hyvää!\nTyrni antaa potkua\nTyrni on yksi lempimarjojani ja iloitsin viime syksynä hyvästä sadosta. Kivimetsän syystalkoissa saatiin mukava sato muutamasta pensaasta – ja niistä puskista, jotka eivät pullistelleet marjoista, keräsin lehtiä teesekoituksiin ja viherjauheiden maustajaksi. Tyrninlehdet ovat tyrnimarjojen lailla superfoodia.\nKirpakan oranssi tyrni on on marjamaailman kuningatar, tehopommi, joka hoitaa suolistoa, ihoa, limakalvoja, sydäntä, aivoja ja myös maksaa.\nVenäjällä ja Kiinassa tyrniä on tutkittu paljon ja sitä on käytetty mm. hoitamaan maksan ja ruuansulatuskanavan säteilyvaurioita. Eläinkokeissa tyrnin on todettu suojaavan maksaa myrkyiltä.\nTyrnin nauttiminen on normalisoinut maksaentsyymejä, sappihappoja ja maksan immuunijärjestelmää.\nRunsaasti E-, K- ja B-vitamiineja\nRunsaasti flavonoideja (lievittävät tulehdusta)\nB1-, B2-, ja B6-vitamiineja ja foolihappoa\nPaljon ja eri kivennäis- ja hivenaineita\nRunsaasti omega-3-, omega-6-, omega-7- ja omega-9- rasvahappoja\nKun otat tyrnin elämääsi, vähennät riskiäsi sairastua verenkiertoelimistön sairauksiin, diabetekseen ja syöpään, sillä tyrnin sisältämät tehoaineet vähentävät näitä sairauksia edistävän proteiinin määrää kehossa. Marjan tehoaineita proteiinia vastaan ovat sen flavonoidit, jotka ovat tulehdusta lievittäviä antioksidantteja.\nVillikokkiystäväni ja kirjailijakollegani Taina Salosen käsialaa on myös Taivaallinen tyrnikakku, joka sulaa suussa. Siinä tyrni on kesyyntynyt lempeäksi makujen ilotulitukseksi.\nVillejä ja niin herkullisia reseptejä on saatavilla myös uudistuneella Villiinny villivihanneksiin -verkkokurssilla, joka alkaa 16.3. ja kestää 6 viikkoa.


Liiton hallitus vahvisti yhdenvertaisuussuunnitelman vuosille 2017-2020 – Ultimate.fi\nKesän 2016 löytötavarat\nVuoden ensimmäinen aikuisten SM-Tour näkyy Fanseat GO:lla\nLiiton hallitus vahvisti yhdenvertaisuussuunnitelman vuosille 2017-2020\nSuomen Liitokiekkoliiton hallitus vahvisti vuoden 2016 viimeisessä kokouksessaan yhdenvertaisuussuunnitelman vuosille 2017-2020. Suunnitelmassa esitellään lyhyesti yhdenvertaisuussuunnittelun lähtökohtia sekä sen keskeisiä käsitteitä, liiton nykytilaa yhdenvertaisuusasioissa onnistumisten ja kehityspisteiden kautta sekä liiton linjauksia ja toimenpiteitä tuleville vuosille. Lopuksi esitellään seuraavat askeleet liiton ja sen toiminnan yhdenvertaisuuden edistämiseksi.\nLiiton yhdenvertaisuuden nykytilakartoitus toteutettiin kyselylomakkeella, joka lähetettiin liiton työntekijöille, hallitukselle, sarjavastaaviltle sekä ultimate- ja juniorijaostojen edustajille, eli yhteensä 36 liiton parissa toimivalle henkilölle. Yhteensä kyselyyn saattiin 21 vastausta (vastausprosentti 60 %). Yleisesti nykytilan kartoituksesta voidaan todeta, että ultimate nähdään vastaajien keskuudessa melko yhdenvertaisena. Yhdenvertaisuutta nähdään edesauttavan erityisesti mixed-pelimuoto, edulliset harrastuskustannukset sekä toiminnan avoin ilmapiiri. Kyselyn kautta nousi esiin kuitenkin kohtia, joista emme todennäköisesti olisi tietoisia ilman kyselyä. Nämä keskeisimmät ’epäkohdat’ on nostettu yhdenvertaisuussuunnitelman kärkitoimenpiteiksi vuosille 2017-2020:\nYleisesti yhdenvertaisuussuunnitelun keskeisimpänä tavoitteena nähdään syrjinnän tunnistaminen, toiminnan ja käytäntöjen arviointi sekä edistävien toimenpiteiden toteuttaminen ja osallisuuden lisääminen. Yhdenvertaisuussuunnitelman taustalla ovat uusi yhdenvertaisuus-, tasa-arvo- ja liikuntalaki, jotka velvoittavat yhdessä opetus- ja kulttuuriministeriön (OKM) kanssa liikuntajärjestöjä laatimaan yhdenvertaisuussuunnitelman toiminnan yhdenvertaisuuden edistämiseksi.\nSLKL:n yhdenvertaisuussuunnitelman löydät kokonaisuudessaan Ultimate.fin materiaalipankista sekä yhdellä klikkauksella tämän linkin takaa.\nLisätietoja, kommentteja ja palautetta voi antaa spostitse osoitteeseen info(a)liitokiekkoliitto.fi


Terve sielu terveessä ruumiissa: Metabolinen oireryhmä (MBO)\nMetabolinen oireryhmä (MBO)\nMetabolinen oireyhtymä on aineenvaihduntaan liittyvä oireyhtymä tarkoittaa tilaa, jossa henkilöllä on useita terveyttä uhkaavia häiriöitä yhtä aikaa. Sen aiheuttaa keskivartalolihavuus perinnöllisesti alttiille\nhenkilöille. Oireyhtymä on kyseessä, jos vyötärön ympärys ylittää miehellä 94cm ja naisella 80cm. Lihavuus aiheuttaa:\n· Veren triglyseridien määrän kasvamista\n· Veren HDL-kolesterolin eli hyvän kolesterolin määrän pienentymistä\n· Verenpaineen kohoamisen\n· Häiriintyneen sokeriaineenvaihdunnan (esimerkiksi suurentunut verensokeri tai diabetes)\nJos henkilöllä esiintyy lihavuutta ja lisäksi vähintään kaksi yllämainituista ongelmista, hänelle voidaan todeta metabolinen oireyhtymä.\nNäillä kriteereillä metabolinen oireyhtymä on yli kolmasosalla aikuisista suomalaisista miehistä ja naisista yli neljäsosalla. Monilla henkilöillä voidaan todeta kaikki häiriöt, toisilla vain osa niistä.\nMetaboliseen oireyhtymään kiinnitetään siksi huomiota, että siihen liittyy selvästi suurentunut valtimotaudin riski. Henkilöillä, joilla on todettu metabolinen oireyhtymä, keskimääräinen sydän- ja verisuonisairauksien vaara on 2 - 3 kertaa suurempi kuin terveillä.\nSairauksien riski riippuu metabolisen oireyhtymän vaikeusasteesta. Henkilöllä, jolla verenpaine, veren rasva-arvot ja veren sokeriarvot ovat vain lievästi epänormaalit, riski on keskimääräistä riskilukua pienempi. Jos arvot ovat huomattavasti "pielessä", riski on keskimääräistä suurempi.\nKoska metabolinen oireyhtymä johtuu rasvan kertymisestä vatsaonteloon ja maksaan, laihduttamalla voidaan tehokkaasti vähentää metabolisen oireyhtymän kaikkia häiriöitä. Laihduttamalla rasvakudos vähenee enemmän vatsaontelosta kuin ihon alta. Vyötärön kapenemisen myötä verensokeri laskee, hyvä kolesteroli nousee, veren triglyseridi-arvo laskee ja verenpaine alenee.\nMyös liikunta yksinään ilman laihtumista normaalistaa metabolisen oireyhtymän häiriöitä. Tehokkainta on laihduttaminen siten, että samalla lisää liikuntaa.\nPosted by Veera at 4:46 AM


Salatut elämät teki SuomiLOVEn ohjaajista tähtiä\n15.01.2016 klo 13:21\nAleksi Sariola ja Mika Kurvinen ohjaavat SuomiLOVEa. Koko kansan tietoisuuteen heidät nosti Salatut elämät.\nAleksi Sariola ja Mika Kurvinen tutustuivat ja ystävystyivät Salattujen elämien kulisseissa 16 vuotta sitten. JENNI UOTINEN\nTaivaalle kerääntyy tummia pilviä. Valoa ei ole nimeksikään. Sääennusteet lupaavat sadetta – tai oikeastaan kaikkien muiden paitsi Aleksi Sariolan ennusteet lupaavat sadetta. Hän on vakuuttunut, että Helsingin Soutustadionilla ei tule pisaraakaan. Mika Kurvinen on vahvasti toista mieltä. Hän haluaa varmistua, että SuomiLOVEn kuvaukset saadaan vietyä kunnialla loppuun kuivissa olosuhteissa. Asiasta väännetään kättä. Mika vie voiton, ja työryhmä siirtyy katsomon lipan alle. Turhaan.\n– Taivaalta ei tullut tipan tippaa, tietenkään. Aleksi oli oikeassa, Mika nauraa ohjelmaa tuottavan Warner Bros Finlandin tiloissa Helsingin Kaapelitehtaalla.\nSade-episodi on suurin kärhämäntapainen, joka Aleksin ja Mikan välillä on ollut. Koskaan. He ovat tunteneet toisensa 16 vuotta, joista viimeiset kaksi ovat menneet jaetulla ohjaajan-käsikirjoittajan pallilla SuomiLOVEssa.\n– Kaikki alkoi Salatuista elämistä, jossa molemmat näyttelimme, Teemu Korhosena koko kansan tietoisuuteen 2000-luvun alussa noussut Mika taustoittaa.\nAleksi taas muistetaan Ken ”Kentsu” Ojalana, jona hänet yhä edelleen kaduilla tunnistetaan.\n– Salkkarit ovat todella tärkeä – ja kultainen – osa meidän työhistoriaamme. Se oli iso ja hyvä koulu, miehet kiittävät.\nArtistiasentoon, mars! Aleksi ja Mika tekevät työtä käskettyä. JENNI UOTINEN\nNäytteleminen on sittemmin jäänyt molemmilla vähemmälle. Paitsi että SuomiLOVEssa he ovat taas siinäkin kunnostautuneet, vaikkei katsojalla siitä mitään aavistusta olekaan. Kaikki tapahtuu kulisseissa. Kuvauspaikalla kaksikko ottaa milloin artistivieraan, milloin tarinansa jakaneen tai yllätetyksi tulevan roolin.\n– Juuri ennen h-hetkeä käymme läpi eri vaihtoehtoja, että miten kuvaustilanne saattaa mennä. Miten kukakin reagoi ja mitä sitten saattaa tapahtua, Mika valottaa.\n– Ja kaikki päätyy aina siihen, että Aleksi esittää artistia pitelemällä ilmakitaraa edessään. Ihan joka ikinen kerta, Mika painottaa viimeistä lausetta pilkettä silmäkulmassaan.\nKuin yhteisestä sopimuksesta Aleksi pongahtaa tuoliltaan pystyyn ja asettuu asentoon. Kyllä: siinä se artisti nyt komeilee kera kitaran. Aina merkinanto ei toimi ihan yhtä hyvin. Niin kävi viime kesänä, kun kotkalaisystävykset olivat toisistaan tietämättään ottaneet kumpainenkin SuomiLOVEen yhteyttä. Molemmat halusivat yllättää toisensa ja jakaa yhteisen tarinansa sekä siihen olennaisesti kuuluvan kappaleen koko kansalle. Aleksi ja Mika lähtivät toteuttamaan toivetta riemusta kiljuen.\n– Se oli niin mahtava tilanne! Meiltä vain unohtui siinä kaiken keskellä sopia yhteinen koodisana sille, milloin yllätyksen voi toiselle osapuolelle paljastaa. Koetin keksiä vaikka mitä ja huitoa sinne sun tänne, mutta ei siitä mitään tullut, Mika hekottelee.\n– Lopulta Mika kyseli jotain, että onko valkoinen kotka laskeutunut, Aleksi täydentää nauraen.\nOlihan se. Tuplayllätys saatettiin paljastaa, ja kaikki sujui hyvin.\nYksi SuomiLOVEn missioista on ennakkoluulojen poistaminen. -Kukin saa itse päättää, katsooko ohjelmaa. Emme paasaa, mutta asia on meille tärkeä, Aleksi ja Mika summaavat. JENNI UOTINEN\nAiemmin yksiin harkkoihin\nKaikkiaan SuomiLOVEssa on toteutettu jo 180 pientä ja suurta yllätystä. Luku täydentyy toisen tuotantokauden loppuun mennessä täyteen kahteensataan. Lauluja on kuultu yhtä paljon.\n– Olemme saaneet mukaan mielettömiä artisteja. Aluksi epäilimme sitä, koska tässä ohjelmassa kukaan ei voi promota mitään, ei vaikka uusi albumi olisi juuri ilmestymässä, Mika huomauttaa.\n– Mutta toisin kävi: kaikki ovat ymmärtäneet ohjelman ydinajatuksen ja lähteneet mukaan hyvällä mielellä. Se on hatunnoston arvoinen paikka. Emme pidä yhtään esiintyjää itsestäänselvyytenä, vieressä vaihteeksi taas istuva kollega jatkaa.\nAleksi esiintyy itsekin muusikkona nimellä Illi. Hän ei tosin tee siitäkään asiasta suurta numeroa.\n– Viime elokuussa, eräänä perjantai-iltana Aleksi kyseli, että onko ok, että hän päättää päivän tuntia aiemmin. Hän sanoi vain olevansa menossa yksiin harkkoihin. Tietysti se oli ok, ja niin Aleksi lähti, Mika pohjustaa.\n– Illalla sitten olin porailemassa kotona jotakin, kun yhtäkkiä alkoi valtava ilotulitus. Se tuli Olympiastadionilta. Siellähän se Aleksikin oli: vierailemassa Cheekin konsertissa, Mika jatkaa kuvaavasti.\nRedrama on nähty toisella tuotantokaudella mukana kahdesti: ensimmäisellä kerralla yhdessä Anna Abreun kanssa. YLE / ARI OJANPERÄ\nKuin iso festari\nYhteiset vuodet ovat opettaneet Mikalle, että Aleksi on vaatimaton mies, joka ei pidä itsestään ja tekemisistään meteliä. Aleksi puolestaan kokee olevansa etuoikeutettu saadessaan työskennellä Mikan kanssa.\n– Hänen ansiostaan olen saanut hurjasti lisää ammatillista kokemusta. Hän on huisi kaveri ja tarkoitan jokaista sanaa, Aleksi vakavoituu.\nSelvää on, että SuomiLOVEssa on kyse jostakin paljon suuremmasta kuin pelkästä yhdeksästä viiteen -työstä.\n– Tämä on intohimon asia, jota teemme koko sydämellämme. Koko tekijätiimi suhtautuu ohjelmaan niin, myös ne, jotka eivät näy tv:ssä ja joita ilman koko ohjelmaa ei olisi, Aleksi vahvistaa vaikutelman.\n– Esimerkiksi LOVEbandin johtaja Ako Kiiski on mukana kaikessa tekemisessä. Ei vain silloin, kun teemme studiossa musiikkiosuuksia Vantaan viihdeorkesterin ja Higher Ground -kuoron kanssa, hän antaa esimerkin.\n– Emmekä pärjäisi ilman tuottajaamme Sanna Paduaa, joka saa aikataulut aina jotenkin sujumaan ja sopimaan. Meille nuo asiat ovat täyttä hepreaa. SuomiLOVE on kuin iso festari, Mika kuvailee.\nKuvauksissa on riittänyt ikimuistoisia hetkiä. Yksi koettiin, kun Apulanta päätti järjestää ohjelmassa yllätetylle naiselle ja tämän sisarelle yksityiskonsertin kallioilla. -He soittivat omasta tahdostaan 15-18 biisiä, Mika ja Aleksi muistelevat vaikuttuneina. YLE / ARI OJANPERÄ\n3 000 halusi mukaan\nPerjantai-iltojen katsojamagneettia ei olisi ilman suomalaisten tarinoitakaan. Parhaillaan ruudussa pyörivälle toiselle tuotantokaudelle lähetettiin huimat 3 000 hakemusta.\n– Arvostamme niitä kaikkia eikä huonoja tarinoita ole olemassakaan, vaikkei ohjelmaan saakka olisi tullutkaan valituksi. Välittäminen on aina arvokasta, Aleksi alleviivaa.\nTänään ohjelmassa kuullaan muun muassa Salossa asuvien Pian ja Ismon suuresta elämänmuutoksesta. Kaikki meni uusiksi, kun Ismo joutui yllättäen vain 38-vuotiaana suureen sydänleikkaukseen. Sitä seurasi vaikea masennus, joka koetteli koko perhettä. Kiitos vaimon ja lasten tuen, rakkauden – ja välittämisen – Ismon onnistui taistella itsensä takaisin elämän syrjään. Apuna oli myös Tehosekoittimen Maailma on sun -kappale. Siinä lauletaan, että Anna tuulen puhdistaa, nostaa helmoja, heittää hiukset sekaisin. Kevätmyrskyn kastella, mekko liimata kiinni vartaloosi, olet kaunis. Ja maailma on sun.\nAina se sadekaan ei ole niin vaarallista.\nTämän illan jaksossa esiintyy Arttu Wiskari, joka esittää akustisesti kappaleensa Ikuisesti kahdestaan. YLE / ARI OJANPERÄ\nHector nousi lavalle kauden alussa ja esitti hienon Yhtenä iltana -kappaleensa. YLE /ARI OJANPERÄ\nSuomiLOVE TV2:lla perjantaisin kello 21.00. Kauden huipennus, suora SuomiLOVE-konsertti lähetetään Lahden Sibeliustalosta TV2:lla 29. tammikuuta.\nHauska yhdennäköisyys! Kaksi entistä Salkkarit-tähteä muistuttaa toisiaanSuomiLOVEn formaatti myytiin Belgiaan ja Viroon - muidenkin kanssa neuvotellaan


Kubuntu 11.04 ja työpöytätehosteet\nKirjoittaja Aihe: Kubuntu 11.04 ja työpöytätehosteet (Luettu 3763 kertaa)\n« : 26.08.11 - klo:10.37 »\nJohdantona mainittakoon, että siirryin Ubuntusta ja Mintistä Kubuntuun ihan rautatuen toivossa - uusin Ubuntu ei tykännyt ATI 4830:sta tippaakaan(enkä minä Unitysta). Kubuntussa toimii työpöytätehosteet todella hyvin(suljetuilla ajureillakin jopa), mutta jäin kaipaamaan compiz-configin tyylistä laajempaan muokkaukseen kykenevää GUI:ta. Pyöriikö nuo Kubuntun tehosteet compizilla, ja riittääkö muokkaukseen tuon compiz-configin asentaminen? Tarkoituksena olisi saada aiemmissa Ubuntuissa käytössä olleet työpöytäkuutiot käyttöön - siis molemmissa näytöissä oma kuutio/lieriö/pallo.\nVs: Kubuntu 11.04 ja työpöytätehosteet\n« Vastaus #1 : 26.08.11 - klo:11.55 »\nLainaus käyttäjältä: zordo - 26.08.11 - klo:10.37\nPyöriikö nuo Kubuntun tehosteet compizilla,\nTarkoituksena olisi saada aiemmissa Ubuntuissa käytössä olleet työpöytäkuutiot käyttöön - siis molemmissa näytöissä oma kuutio/lieriö/pallo.\nKyllähän nuo kaikki löytyvät. Järjestelmän asetuksista kohta ”Työpöytätehosteet”, mistä rastitat työpöytäkuution käyttöön. (Niitä on valitettavasti onnahtaneen käännöksen takia kaksi: toinen viittaa itse kuution käyttöönottoon, toinen sen käyttöön tehosteena virtuaalityöpöydältä toiselle siirryttäessä. Valitse oikea )\n« Vastaus #2 : 26.08.11 - klo:12.42 »\nLainaus käyttäjältä: SuperOscar - 26.08.11 - klo:11.55\nSiis itse kuutio on päällä ja toimii kivasti. Ongelmana on se, että kuutiossa pyörii kahden näytön työpöydät toisiinsa liimattuina siten, että itse efekti jakautuu kahdelle näytölle(näytöt ovat eripuolilla huonetta...). Ubuntussa sain aiemmin homman pelaamaan siten, että molemmilla näytöillä oli omat kuutionsa. Kummastakaan valikosta ei näyttäisi löytyvän täppää, jolla saisi kaksi kuutiota käyttöön.\n« Vastaus #3 : 26.08.11 - klo:15.04 »\nLainaus käyttäjältä: zordo - 26.08.11 - klo:12.42\nOngelmana on se, että kuutiossa pyörii kahden näytön työpöydät toisiinsa liimattuina siten, että itse efekti jakautuu kahdelle näytölle(näytöt ovat eripuolilla huonetta...). Ubuntussa sain aiemmin homman pelaamaan siten, että molemmilla näytöillä oli omat kuutionsa.\nJaa-a, tuollaista asetusta en ainakaan löydä. Epäilen, että ainoa tapa toteuttaa tuo on kohdella näyttöjä erillisinä työtiloina (siis esim. Nvidiassa niin, ettei käytössä ole TwinView vaan ”Separate X screen”).\n« Vastaus #4 : 26.08.11 - klo:17.51 »\nccsm:ssä on kyllä valinta Useita ulostuloja: Useita kuutioita, mutta muistaakseni ei tainnut toimia viimeksi kun kokeilin. Ja minullakin oli kyllä twinview käytössä...\n« Vastaus #5 : 26.08.11 - klo:23.40 »\nItselläni tosiaan Atin 4830 käytössä suljetuilla ajureilla. Sain muuten Kubuntun toimimaan ideaalisesti ihan vain Catalyst-centerin valikoita rämppäämällä ja DVI-kaapeleiden slotteja vaihtamalla - en tiedä miten, mutta nyt on molemmissa näytöissä oikeat resoluutiot, eikä sisäänkirjautumisruutukaan hypi näytöstä toiseen kuten Ubuntun kera, hyvin pitkään Kubuntunkin kanssa. Noilla SuperOscarin säädöillä menee ikkunoiden resoluutiot ja sijainnit aina sekaisin - en tiedä miksi, aiemmissa Ubuntun(9.10) versioissa ei ollut mitään ongelmia, vaikka sääti mitä Catalystista. Nykyään menee täysin jumiin, kun valitsee repeytymättömän Catalystista - ehkä näytönohjain on taas menossa rikki, mutta toisaalta Windowsin puolella pelit(portal2, civ5, COH jne.) toimivat vielä täysin stabiilisti(Kubuntu eri kovalevyllä kuin Win7).\nJa tuo eri työtiloina kohtelu ei mene tuon tuplakuution edelle - ratkaisua odotellessa. Silmäkarkit käytössä lähinnä siksi, että Win7 näyttää 10v vanhemmalta rinnalla: Linux-disroa tuttujen koneisiin.\n« Vastaus #6 : 26.08.11 - klo:23.45 »\nLainaus käyttäjältä: zordo - 26.08.11 - klo:23.40\nNykyään menee täysin jumiin, kun valitsee repeytymättömän Catalystista - ehkä näytönohjain on taas menossa rikki, mutta toisaalta Windowsin puolella pelit(portal2, civ5, COH jne.) toimivat vielä täysin stabiilisti(Kubuntu eri kovalevyllä kuin Win7).\nEpäilisin kyllä ennemminkin bugia Catalystissä, niitä kun näköjään (Phoronixin uutisten perusteella) on aina välillä, mutta kyllä ne sitten paikataankin. Ja siis tietenkin AMD:n toimesta, mutta en tiedä tulevatko uudet versiot julkaistuihin Ubuntuihin vai pitääkö odotella seuraavaa. Muistaakseni joskus oli jotain VSyncistä (tuohon repeilyyn liittyvä juttu, muitakin tapoja vaikuttaa siihen on olemassa), mutta enpä muista sen paremmin.\n« Vastaus #7 : 28.08.11 - klo:02.32 »\nLainaus käyttäjältä: Tomin - 26.08.11 - klo:23.45\nEpäilisin kyllä ennemminkin bugia Catalystissä, niitä kun näköjään (Phoronixin uutisten perusteella) on aina välillä, mutta kyllä ne sitten paikataankin. Ja siis tietenkin AMD:n toimesta, mutta en tiedä tulevatko uudet versiot julkaistuihin Ubuntuihin vai pitääkö odotella seuraavaa.\nTuoreimman ajurin saa asennettua täältä.


Al-Tur – Wikipedia\nTämä artikkeli käsittelee Koraanin suuraa. Al-Tur on myös kaupunki Siinain niemimaalla Egyptissä.\nAl-Tur (arab. سورة الطور, suom. Vuoren suura) on Koraanin 52. suura. Siinä on 49 säettä ja se on saanut nimensä ensimmäisen jakeen mukaan.\n2.1 Tummasilmäiset Paratiisin neidot\n2.3 Rukoilu yöllä\nja Pyhän Kirjan,\njoka on kirjoitettu levitetylle pergamentille,\nja temppelin, johon pyhiinvaelletaan,\nnimeen korkean taivaan laen\nja aavan meren, totisesti, Herrasi rangaistus on tuleva;\nkukaan ei voi sitä välttää.\nJohdantovalaa (jakeet 1–6) seuraa varoitus viimeisestä tuomiosta (jakeet 6–7). Jakeet 9–16 kuvaavat Helvettiä ja 17–28 Paratiisin autuutta. Jakeet 29–34 puhuvat varoittajasta, jonka nimeä ei kerrota. Jaakko Hämeen-Anttilan mukaan kyseessä on Muhammed. Suuran loppuosa jakeissa 35–49 on polemiikkia uskottomia vastaan.\nTummasilmäiset Paratiisin neidot[muokkaa | muokkaa wikitekstiä]\nJakeessa 52:20 Paratiisissa oleville luvataan, että "me annamme heille puolisoiksi tummasilmäisiä tyttöjä". (arab. وَزَوَّجْنَاهُم بِحُورٍ عِينٍ , wä-zawwagnahum bi-hūr in). Täsmälleen sama ilmaisu on Koraanin kohdassa 44:54. Koraanin eksegetiikan suuri hahmo, 900-luvulla vaikuttanut al-Tabari katsoo, että jakeissa puhutaan naisista, joilla on suuret, ihanat silmät. Sana hūr ei kuitenkaan hänen mukaansa tarkoita neitsyttä vaan on sanan hawrā' monikkomuoto ja tarkoittaa "puhtaan valkoista". Tabarin mukaan sana hūr (valkoiset) on metonyymi tai synekdokee, jolla tarkoitetaan nimenomaan puhtaanvalkoisia naisia. Tabari torjuu tulkinnan, että neitsyet olisivat "valkosilmäisiä". Sen sijaan sanaan hūr liittyvä in merkitsee, että naisten silmät ovat suuria.\nVaikka neidoista puhutaan käännöksissä, kyse olisi siten kielikuvasta, sillä jakeessa ei missään esiinny naista suoraan tarkoittavaa sanaa.  Christoph Luxenberg lisää, että avioitumista koskeva verbi on käännösvirhe, joka on syntynyt, kun Koraanin tekstiä on myöhemmin täydennetty lisäämällä siihen diakriittiset merkit, jotka täsmentävät kirjainten merkityksen. Luxenbergin mukaan tekstissä ei lue "annamme puolisoiksi" vaan "annamme levätä". Preposition bi tulkinnassa Luxenberg siirtyy syyro-arameaan, sillä hän katsoo, että Koraanin kieli ei ole puhdasta arabiaa, kuten kirja itse väittää, vaan syyro-aramean ja arabian sekakieltä. Syyro-arameassa partikkeli tarkoittaa muun muassa "välissä" tai "alla".\nLuxenberg on samaa mieltä siitä, että hūr ei viittaa neitsyen silmien väriin, sillä valkoisista silmistä ei koskaan puhuta kauniina. Koska tulkitsijat ovat olettaneet jakeen puhuvan miespuolisten henkilöiden avioitumisesta, he ovat tulkinneet "valkoisen" (hūr) olevan metonyymi, joka tarkoittaa Paratiisin neitsyttä. Luxenberg on löytänyt sanalle hūr myös merkityksen, joka tarkoittaa valkoisia viinirypäleitä.  Sanasta "in" Luxenberg katsoo, että se on monikollinen substantiivi ja löytää sille arameankielisen merkityksen, joka viittaa kirkkauteen tai kristallin hohteeseen. Luxenberg huomauttaa, että Koraanissa viinirypäleitä verrataan helmiin. Niinpä hän päätyy lopulta seuraavaan käännökseen: "Teemme olosi mukavaksi valkoisten kristallin(kirkkaiden) (viinirypäleiden) alla. Kyse ei siten ole neitsyistä, vaan sanalla huuri viitataan Paratiisin viinirypäleisiin.\nPalveluspojat[muokkaa | muokkaa wikitekstiä]\nHämeen-Anttilan mukaan Paratiisin nuorukaiset ovat aiheuttaneet keskustelua keskiajan islamilaisissa teksteissä. Uskonoppineet katsoivat, että he olivat vain palvelijoita, mutta keskiajan homoeroottisessa islamilaisessa kirjallisuudessa he tarjosivat myös seksuaalisia palveluja.  Patrick Sookhdeon mukaan islamin Paratiisi on monella tavalla maallisen oikeauskoisuuden vastakohta, sillä siellä on sallittua se, mikä täällä on kielletty. Maan päällä seksuaalisuus on tarkkaan kontrolloitua ja alkoholi kielletty. Uskovat ovat myös monilla muilla tavoin askeettisia. Taivaassa tilanne on päinvastainen.  Suuran kuvauksen mukaan:\n22. "Ja Me varustamme heidät yltäkylläisesti hedelmillä ja lihalla heidän toivomuksiensa mukaan.\n24. ja heidän ympärillään on nuorukaisia, kauniita kuin helmet kuoressaan."\nRukoilu yöllä[muokkaa | muokkaa wikitekstiä]\nJakeet 48–49 puhuvat vuorokauden ympäri tapahtuvasta rukoilusta:\n48. Odota kärsivällisesti Herrasi tuomiota, sillä totisesti valvovat silmämme sinua, ja kiitä ja ylistä Herraa aamulla noustessasi. 49. Myös yöllä anna Hänelle kunnia ja samoin tähtien taivaalta hälvetessä.\nChristoph Luxenberg on kiinnittänyt huomiota siihen, että islamilainen rukoilu osin vastaa kristittyjen luostareiden rukouskäytäntöjä. Luostareissa päivittäiset hetkipalvelukset ( 1 + 7) olivat tarkasti aikaan sidottuja. Niihin verrattuna islamilainen rukousmäärä oli kuitenkin "tingitty". Jakeessa 52:49 mainittu yörukous on käytössä luostareissa, mutta ei islamin piirissä.\n↑ Koraani - Vuoren suura (AT-TUUR) 2000–2021. Islamopas.com.\n↑ a b Hämeen-Anttila, 2008, s. 165\n↑ Koraani, 1995, s. 396\n↑ Luxenberg, 2008\nal-Dhariyat Koraanin suurat Seuraava suura:\nNoudettu kohteesta ”https://fi.wikipedia.org/w/index.php?title=Al-Tur&oldid=20073329”\nSivua on viimeksi muutettu 25. lokakuuta 2021 kello 10.05.


Canal digital digiboksi – Älypuhelimen käyttö ulkomailla\nUudella helppokäyttöisellä HD-digiboksilla katsot sekä satelliitti- että antenniverkon lähetykset. Sisäänrakennetun wifin avulla pääset . VälimuistissaSamankaltaisiaHelppokäyttöinen digiboksi sekä HD- että antennikanavien katseluun.\nSatelliittivastaanoton ansiosta saat tavallista tv-lähetystä paremman kuvan- ja . Useinkysytyt kysymykset digibokseista ja tekniikasta. TB kovalevy Smart HD-digiboksiin, €. Kytke virta digiboksiin ja televisioon.\nValitse oikea signaalitulo televisiossa (esim. HDMI 1). Katso tarvittaessa ohjeita television käyttöoppaasta. Näkyy olevan myynnissä uusi digiboksi CD:llä. Manuskoja ei suomen sivuilla vielä ole mutta ruotsin puolelta sellainen löytyi ja käyttöliittymä on . Tässä ensivaikutelmia laitteesta ja asennuksesta reilun viikon . Tämä asia on jo varmaan tiedossa mutta pistinpä . Olen ajatellut ostavani canal digitalin mtvtotal paketilla ja siihen tallentava 500Gt digiboxi.\nOnko tuo boxi ihan toimiva laite satunnaiseen. Mulla loppui canal digitalin sopimus, mutta tallentava boxi jäi.\nMukana ohjekirja, lähes käyttämätön kaukosäädin ja. Saammeko esitellä — upouusi Smart HD-digiboksi! Ennen Canalia käytin telkkarin omaa digiboksia ja asetin jokaiselle kanavalle laajakuva asetuksen kiinteäksi, jolloin mun ei tarvinnut vekslata . Tiedän mistä ohjeet löytyvät. Nyt tarvitsenkin tarkennusta. Ensimmäisen ostin vuosi sitten . Tallentava HD-digiboksi, joka vastaanottaa ja tallentaa HDTV-lähetystä . Handanin val- mistamassa digiboksissa on sekä satelliitti- että maanpääl- liseen lähetykseen . Hanki digiboksit edullisesti Nettimarkkina.\nWestern Digital 320GB Kiintolevy EDA liittimellä. Myytävä tuote: Canal digiboksi, 1x tallentava ja 3x normaali Hinta: 150€ Tuote. Eli mulla on heiltä tallentava (2GB) digiboksi jossa. Digiboksit ja satelliittilaitteet.\nSe välttämätön hankinta digi-tv:n katselemiseksi. Tuki vaaditaan, jotta laite osaa purkaa Dolby Digital (eli AC3) .